Ko je pobedio na Kosovu | Skandalozno\nBombe NATO-a na Kosovu raznele su stotine civilnih automobila, civilnih kamiona i maketa, i jedva da su načele jugoslovensku artiljeriju i oklopne snage.\nOd “potvrđena” 744 pogotka pilota NATO-a tokom rata, istraživači iz američkog ratnog vazduhoplovstva, koji su kasnije proveli nedelje i nedelje pretražujući Kosovo i pešice i helikopterima, našli su dokaze za samo 58 pogodaka. Naime, vojska Jugoslavije i MUP Srbije rasporedili su na Kosovu oko 200 starih rumunskih oklopnih vozila i transportera tipa TAB, koji su svojevremeno dobijeni od Rumunije još u vreme Čaušeskua u sklopu nekog barter posla, a kojima je odavno isteklo vreme trajanja i koji su zapravo bili neupotrebljivi jer ni motore nisu imali.\nTako su polumaskirani rumunski „Tabovi“ ostavljeni po ivicama kosovskih šumaraka i proplanaka da ih piloti NATO-a besomučno gađaju i beleže sigurne „pogotke“. Na kopnu, najveća kopnena bitka vođena je za našu karaulu “Košare“, ta je bitka neprekidno trajala 67 dana i naši vojnici izdržali su besomučne napade OVK, regularnih vojnih snaga Albanije i specijalnih komando-timova iz Nemačke, Britanije i SAD.\nNaravno, po završetku rata američki oficiri su se na terenu vrlo brzo upoznali sa razmerama svojih promašaja, ali je izveštaj o uništenim ciljevima dugo vremena bio sakriven. Tokom borbenih dejstava načelnik Združenog generalštaba oružanih snaga SAD, general Henri Šelton, nekoliko puta je izjavio “da su vazduhoplovne snage NATO-a uništile oko 120 tenkova, 220 oklopnih transportera i do 450 artiljerijskih oruđa u ratu protiv Jugoslavije”.\nVrhovni komandant NATO-a, general Vesli Klark, bio je u tome mnogo oprezniji, pa je odgovarajući na pitanje koliko je jugoslovenskih tenkova i drugih vozila uništeno na Kosovu, uvek odgovarao samo sa: “Dovoljno“. Istini za volju, Klark je sumnjao u tvrdnje vazduhoplovstva i pokušavao je, bar u prvo vreme, da prikaže tačnu sliku bombardovanja na Kosovu. Kada je na kraju rata komandant jugoslovenske Treće armije general Nebojša Pavković izjavio da je na Kosovu izgubio samo 13 tenkova, vrhovni komandant NATO-a je to nazvao “srpskom dezinformacijom”.\nAli kako su njegovi pomoćnici sugerisali da je Pavković možda i u pravu, to je Klark uputio na Kosovo specijalni tim za ocenu efikasnosti gađanja, MEAT. Tridesetak stručnjaka iz američkih i vazdušnih snaga NATO-a potvrdili su da je bombardovanje bilo precizno kada su u pitanju bile fiksne mete kao što su bunkeri i mostovi. MEAT tim je konstatovao “kako su Srbi zaštitili jedan most tako što su 300 metara uzvodno izgradili lažni most od polietilenske folije koju su rastegli preko reke. NATO je “uništio” lažni most sedam puta. Makete artiljerijskih oruđa bile su napravljene od dugih crnih stabala postavljenih na kamionske šasije. Lanser PVO sistema SA-9 bio je izrađen od metalizovanog kartona od kojeg se pravi ambalaža za mleko.\nKada je general Klark čuo te “neprijatne” vesti naredio je novu istragu na terenu. Početkom avgusta 1999. godine ekipa MEAT vratila se u sedište vazduhoplovnih snaga u bazu Rajmštajn u Nemačkoj, sa oko 2.600 fotografija. Podneli su izveštaj generalu Valgeru Begertu, zameniku komandanta vazdušnih snaga NATO-a u Evropi.\nKako je vreme prolazilo, američka avijacija i NATO sve su manje koristili podatke iz Korlijevog izveštaja. U brojnim intervjuima general Klark je odbijao da govori o brojkama, a Pentagon je optužio medije da su oni opsednuti brojkama i prebrojavanjem, a ne vojska. Vreme je pokazalo da američki način ratovanja nije nikakav mit i da je bombardovanje civila efikasno, iako to pokreće brojne moralne sumnje i dileme, a da kada je reč o gađanju vojnih ciljeva sa velikih visina ono je u slučaju rata protiv Jugoslavije 1999. godine bilo precenjeno. Svaki glavnokomandujući, koji se ne suoči sa tim neprijatnim činjenicama, samo obmanjuje sebe. Moć iz vazduha u ratu protiv Jugoslavije bila je efikasna samo protiv civilnih meta, protiv vojnih ciljeva ne.\nBudite prvi sa komentarom na članku "Ko je pobedio na Kosovu"


nova vlada koalicija sps spas ivica dacic predsednik skupstine | Info | Srbija\n19. septembar, 11:59\nANA BRNABIĆ O NOVOJ VLADI: Evo šta kaže o promenama i novoj funkciji Ivice Dačića 4 Podeli Podeli na facebook Podeli na twitter Podeli na viber Pošalji na mail\n20.10.2020. / 21:45\nMandatarka Ana Brnabić rekla je da će u novoj Vladi biti značajan broj novih ljudi i da će se sastav znati u nedelju.\nAna Brnabić rekla je da će nova vlada biti koaliciona, koja će okupiti i SPS i SPAS i da je upućen poziv i nacionalnim manjinama da u njoj učestvuju.\n"Važno je da mi kao tim damo najbolje za Srbiju", rekla je Brnabićeva.\nGostujući na RTS premijerka je rekla da je Srpska napredna stranka želela da podeli odgovornost i pozove i druge stranke da svi zajedno, kako je rekla "gurnemo Srbiju napred".\n"Manjinske stranke imaju otvoren poziv da učestvuju u novoj vladi", rekla je Brnabiećeva.\n"Ja mislim da se ceo svet nalazi u krizi i u zdravstvenoj i u ekonomskoj. Ovo je kriza kakvu svet ne pamti i potrebna nam je sabornost", rekla je Brnabićeva.\nZa Srbiju je, ističe, bilo najpametnije i najbolje da skupimo svi energiju, da se svi zajedno borimo i da se izuvučemo iz ove situacije.\nIstakla je da će u novoj vladi biti značajan broj novih ljudi i da kao tim najviše daju za Srbiju.\nPrema njenim rečima, nova Vlada će imati pun kapacitet iako je oročena.\n"Mislim da je to najbolje i najodgovornije što možemo da ponudimo građanima ali i dodatna motivacija za mene, sve ministre da rade najbolje što mogu i daju sve od sebe. Pred nama puno izazova, i korona i Kosovo i Metohija. U najtežim vremeima ovo smo uspeli da ponudimo, nadam se da imamo podršku građana", navela je Brnabićeva.\nKada je reč o najavi da će novi predsednik Skupštine biti Ivica Dačić, mandatarka je rekla da je Dačić jedan od najiskusnijih naših političara.\n"Ume da balansira između različitih strana, i imati takvog političara na čelu Skupštine je jasna poruka da želimo da damo sve od sebe, da imamo dijalog sa svim činiocima društva", dodajući da tokom današnjeg sastanka nije sa njim razgovarala o funkciji predsednika parlamenta.\nOna je rekla da će u novoj vladi biti značajan broj novih lica, da će je gotovo 50 odsto činiti žene i da će biti formirana do 28. oktobra.\nNovi člnovi vlade bihe poznati u nedelju, nakon sednice Predsedništva SNS, rekla je Brnabić.\nOna je primetila da se mnogo priča o tehničkim stvarima, a da je značajnije od toga da se priča o kvalitetu, energeiji i iskustvu tih ljudi koji će raditi kao tim u, inače, za Srbiju izazovnoj 2021. godini.\nUpitana da li će Nikola Selaković biti novi ministar spoljnih poslova Srbije, Brnabić je rekla da bi joj bilo drago da osobu poput njegovog kalibra vidi u svom kabinetu.\n"Ne bih komentarisala medijska nagađanja, ali ja imam fenomenalnu saradnju sa Selakovićem. On govori najmanje dva svetska jezika jako dobro i volela bih da vidim osobu njegovog kalibra u svom kabinetu”, kazala je Ana Brnabić.\nVUČEVIĆ: Vidljivi rezultati Ane Brnabić, spremamo nove velike projekte\nANA BRNABIĆ ĆE BITI MANDATAR NOVE VLADE!\nSTIŽU MILIJARDE DOLARA KREDITA IZ AMERIKE: Brnabić - sve je do nas i naših projekata i ideja\nBRNABIĆ O PISMU GRUPE EVROPOSLANIKA ŠAPČANIMA: Fajon pokazala kako izgleda mešanje u izbore\nAna Brnabić vlada srbije Ivica Dačić\n21.10.2020. / 07:37\nAl su ivicu nasukali e tako mu i treba ko sa djavolima tikve sadi...\n20.10.2020. / 22:05\nS ponosom, naglas i svuda ističem ko nam je premijer, kako je to iznova postala i kakvog smo stručnjaka digitalizacije mogli izgubiti... Da kojim slučajem nije bilo jednog vizionara! 👑👞👞 Živela demokratska i suverena Srbija!🇪🇺\n20.10.2020. / 22:22\nUpravo gledate "ODGOVOR 2021": Združena taktička vežba sa bojevim gađanjem Vojske Srbije i policije 0 Info video Pre 12 min Jedinice Vojske Srbije i policije u završnoj fazi Združene taktičke vežbe sa bojevim gađanjem "Odgovor 2021" u...


Advokat tvrdi da je Nedić sarađivao sa Nemcima „iz nužde”\nPostupak rehabilitacije Milana Nedića konačno je priveden kraju posle 12 održanih ročišta, na kojima je saslušano šest istoričara. Advokat Zoran Živanović, pravni zastupnik podnosioca zahteva, održao je završnu reč u Višem sudu. Presuda bi trebalo da bude pismeno dostavljena predlagačima rehabilitacije u roku od mesec dana. Ukoliko bude odbačen, podnosioci zahteva imaće pravo žalbe Apelacionom sudu. Pre ulaska u sudnicu advokat Živanović je za naš list izjavio da očekuje pozitivnu odluku sudskog veća jer su, kako je naglasio, sve optužbe na Nedićev račun neosnovane.\n18.06.2018 u 08:44\nMilan Nedić je bio protiv bilo kakvog otpora okupatoru\nProfesor dr. TEKST SAMO U ŠTAMPANOM I DIGITALNOM IZDANjU\n06.02.2018 u 15:41\nJevrejska opština Beograd osudila skup podrške Nediću\nJevrejska opština Beograd je danas osudila skup podrške rehabilitaciji Milana Nedića, koji je održan u centru Beograda povodom godišnjice njegove smrti. Kako je navedeno u saopštenju, skup pre dva dana nikako ne priliči Beogradu kao slobodarskom gradu, koji je uvek štitio sve svoje građane bez razlike na veru i naciju: Jevreje, Rome i sve druge nacionalnosti. Građani Beograda su vekovima zajedničkim snagama rame uz rame gradili i branili ovaj grad i njegovo kulturno nasleđe. „Beograd je grad gde se poštuje demokratija, sloboda izražavanja, ali miting ovakvog sadržaja ugrožava slobodarski duh Beograda, čiji su se građani borili protiv fašizma i ugnjetavanja. I skrnavi sećanje na žrtve koje su uz pomoć Nedićeve vlade deportovane na Staro sajmište, sećanje na sve građane Beograda koji su\n04.02.2018 u 17:33\nUmalo sukob zbog skupa posvećenog Milanu Nediću\nSkup povodom godišnjice smrti predsednika srpske vlade za vreme okupacije u Drugom svetskom ratu, Milana Nedića, u centru Beograda, umalo se izrodio u inident, kada je gotovo došlo do fizičkog obračuna. Skup su organizovali članovi malo poznatih organizacija „Srpski carostavnik” i „Srbska akcija”, koji su palili sveće i držali govore o Nediću, a „kontra skupove” su predvodile beogradske organizacije DS i LDP i poneki levičarski pokreti, uz „tradicionalne” povike - „fašisti”, „nećete proći”, te „bando crvena”. Skup je održan na mestu na kojem je, prema zvaničnoj istoriografiji, Nedić izvršio samoubistvo, ili je ubijen, kako veruju oni koji ga nazivaju „srpskom majkom” za vreme okupacije. Obezbeđivala ga je policija, čiji su pripadnici napravili „živi zid”, a kada su pojedinci uspeli


Lice: Ilić Vesna Archives - Detektor\nKažnjena tužiteljica Tužilaštva BiH\nNakon prihvatanja sporazuma o priznanju krivice, disciplinska komisija Visokog sudskog i tužilačkog vijeća (VSTV) kaznila je tužiteljicu Vesnu Ilić smanjenjem plate za tri mjeseca zbog sporog rada na dvjema istragama ratnih zločina.\nHOS-ova ubistva u Trnovu\nNa suđenju za zločine počinjene na području Trnova, svjedok Tužilaštva BiH je rekao da je čuo kako su pripadnici Hrvatskih obrambenih snaga (HOS) ubili članove porodice Cvijetić u ljeto 1992. godine.\nNa suđenju za zločine počinjene u Trnovu, svjedokinja Tužilaštva BiH je rekla da je njen suprug ubijen 1992. godine radeći policijski posao.\nTužilaštvo BiH i Odbrana su pred Apelacionim vijećem Suda BiH iznijeli žalbe na prvostepenu presudu kojom je Edin Džeko osuđen na 12 godina zatvora zbog zločina počinjenih u selu Trusina (općina Konjic).\nPočelo suđenje za zločine u Trnovu\nNa početku suđenja Edhemu Godinjaku, Medarisu Šariću i Mirku Bunozi, optuženim za zločine počinjene na području Trnova, Tužilaštvo BiH je pročitalo optužnicu i iznijelo uvodnu riječ.\nSuđenje za zločine u Kotor-Varoši počinje 19. maja\nSuđenje sedmorici optuženih za zločine počinjene u Kotor-Varoši počet će 19. maja čitanjem optužnice i izlaganjem uvodnih riječi, dogovoreno je na statusnoj konferenciji pred Sudom BiH.\nTužilaštvo traži dugotrajni zatvor za Džeku\nTužilaštvo BiH je u završnoj riječi zatražilo da optuženi Edin Džeko bude osuđen na kaznu dugotrajnog zatvora zbog zločina počinjenih u Trusini kod Konjica, kao i Jablanici.\nTužilaštvo mijenja optužnicu protiv Džeke\nNa suđenju Edinu Džeki, Tužilaštvo BiH je u sudski spis uvrstilo dokumente kojima nastoji dokazati da je odred “Zulfikar”, kojem je pripadao optuženi, u toku 1993. godine bio pri Štabu Vrhovne komande Armije BiH (ABiH).


Japanski naučnici pročitali snove\nJapanski naučnici pročitali snove\nU najnovijem japanskom istraživanju, naučnici su uz pomoć magnetne rezonance (MRT) uspjeli da "pročitaju" snove sa 60 do 70 odsto preciznosti.\nIstraživači su uspjeli da, kako kažu, prvi put u svijetu dešifruju vizije koje se javljaju tokom spavanja.\nU studiji, objavljenoj u časopisu "Sajens", stručnjaci ATR kompjuterske laboratorije za istraživanje procesa u mozgu iz Kjota, navode da su koristeći magnetnu rezonancu uspjeli da lociraju aktivne dijelove mozga tokom prve faze sna i utvrde šta spavači vide u svojim snovima.\nJapanski istraživači su snimali mozak trojice volontera tokom spavanja. Čim bi zaspali, naučnici bi ih budili i tražili od njih da opišu svoje snove. Cijeli proces je ponovljen 200 puta.\nNa osnovu dobijenih rezultata, istraživači su kreirali bazu podataka u kojoj su objekte svrstavali u slične vizuelne kategorije.\nU sljedećem koraku, bili su u stanju da predvide slike koje su spavači videli sa preciznošću od 60 odsto, pa čak i 70 odsto u slučaju 15 specifičnih objekata, uključujući ljude, reči i knjige.\n"Naš je zaključak da smo uspješno dešifrovali pojedine snove sa prilično visokim stepenom preciznosti", kazao je vođa istraživanja Jukijasu Kamitani.\n"Snovi fasciniraju ljude od najstarijih vremena, ali su njihova funkcija i značaj ostali nedokučivi", kazao je Kamitani za AFP.\n"Vjerujem da je ovaj rezultat ključni korak koji će nas dovesti do preciznog čitanja snova", naveo je on.\nOn i njegovi saradnici će sada pokušati da zavire u duboke snove, u kojima se najsnažnije sanja. Istraživaće i da li je moguće na isti način protumačiti osjećanja, mirise, boje i aktivnosti koje ljudi doživljavaju u snovima.\n"Željeli bismo da uspostavimo precizniju metodu kako bismo mogli da radimo na vizualizaciji snova", objasnio je japanski naučnik.\nOn je, međutim, priznao da je još dug put do razumijevanja sna u cjelini.\nObrazci za dešifrovanje snova se razlikuju od čovjeka do čovjeka, a baza podataka koju su razvili ne može se primijeniti na sve, već mora da se prilagođava svakoj pojedinačnoj osobi.\n"Još je puno toga što je nama nepoznato", kazao je Kamitani čiji je eksperiment obavljen u okviru vladinog programa proučavanja mozga za koji je ministarstvo nauke i tehnolohije, samo u protekloj fiskalnoj godini, izdvojio 3,4 milijardi jena (35 miliona dolara).\n"Ova studija će možda jednog dana omogućiti hedikepiranim osobama da pomeraju proteze uz pomoć mozga ili će dovesti do otkrića lijeka za demenciju i druga mentalna oboljenja", naveo je predstavnik ministarstva.


Partizan večeras sa pola NOVOG tima izlazi u Evropu! - Sportske.net\nKao da je početak veka - Partizan trenirao kraj BistriceĐukić: "Cilj je isti, preko Crne Gore do Evrope"Optimizam u Humskoj: ''Partizan ide dobrim putem, doveli smo dobra pojačanja''Šta je Đukić smislio, da li je ovo Partizanovih 11 u Nikšiću?U Bugarskoj ubeđeni, njihov reprezentativac je novi napadač Partizana!?\nNova sezona za Partizan počinje večeras od 20:15h u Nikšiću, gde će crno-beli odmeriti snage sa pljevaljskim Rudarom, u prvom kolu kvalifikacija za Ligu Evrope.\nCrno-beli u ovaj meč ulaze kao veliki favoriti, ali će to morati da potvrde i na terenu. Podsetimo, prošlog leta Partizan je bio na velikim mukama u Podgorici protiv Budućnosti i uz dosta sreće je izborio remi bez golova, što Đukićevom timu treba da bude dobra opomena i pred večerašnji nastup.\nA kada govorimo o Đukićevom timu, on će večeras pretrpeti brojne promene u odnosu na prošlu sezonu, još veće nego što smo to juče očekivali.\nPrema poslednjim informacijama, novajlija Gabrijel Enake će ipak dobiti prednost u odnosu na Miroslava Vulićevića, iako je Rumun tokom priprema imao problema sa povredom i propustio veći deo kontrolnih mečeva.\nSa njim u timu, Partizan će u startnoj postavi imati čak petoricu debitanata, od toga čak trojicu u defanzivnoj liniji, što novajlija, što igrača iz svoje omladinske škole, koji su se nametnuli ovog leta.\nU pitanju su: Rikardo Gomeš, Gabrijel Enake, Mark Valijente, Nemanja Nikolić i najmlađi među njima, levi bek Zlatan Šehović.\nOstatak startne postave popuniće igrači iz prošlosezonskog sastava, pa bi to večeras u Nikšiću trebalo da izgleda ovako:\nEnake, Valijente, Marković, Šehović\nZdjelar, Jevtović, Suma, Pantić\nPodsetimo, revanš meč je za sedam dana u Humskoj, a ukoliko Partizan opravda očekivanja i izbori plasman u narednu fazu takmičenja, rival će mu biti bolji iz dvomeča Trakai (Litvanija) - Irtiš Pavlodar (Kazahstan). Njihov večerašnji duel počinje u 18 časova, kada bismo mogli da dobijemo jasniju sliku o tome kuda bi mogao da vodi nastavak crno-belog evropskog puta u novoj sezoni.\nOčekivanja navijača su velika, prošle sezone je ostvaren veliki uspeh plasmanom u 1/16 finala Lige Evrope, pa je time i odgovornost Đukićeve ekipe još veća.


O odlasku razmišlja 75 odsto lekara\nOko 75 odsto lekara u Srbiji razmišlja ili je razmišljalo o odlasku iz Srbije, rečeno je danas na okruglom stolu o migraciji zdravstvenih radnika iz zemalja zapadnog Balkana, na kome je ocenjeno i da je to rastući problem koji bi u narednim godinama u Srbiji mogao da ugrozi stabilnost sistema zdravstvene zaštite.\nGubitak velikog broja angažovanih profesionalaca usled migracije utiče na dostupnost i kvalitet zdravstvenih usluga, a ujedno otežava i prenos znanja na mlađe lekare, zaključak je danas predstavljenog istraživanja “Migracija zdravstvenih radnika iz zemalja Zapadnog Balkana – analiza uzroka.”\n“Rezultati istraživanja su pokazali da je više od 75 odsto zaposlenih lekara razmišljalo o odlasku iz zemlje. Taj procenat je još veći – 81 odsto kod mladih do 35 godina”, rekla je saradnik na istraživanju u Srbiji, lekarka Maja Krstić.\nPrema njenim rečima, osnovni razlozi zbog kojih zdravstveni radnici žele da odu u inostranstvo su loša ekonomska situacija i niska primanja, nemogućnost zapošljavanja, loši uslovi za rad i nedostatak perspektive. Dodala je i da zabrinjavaju i navodi ispitanika da su izloženi pretnjama, verbalnim napadima, kao i političkim pritiscima.\nMotivi za odlazak u inostranstvo su atraktivnije plate, socijalni i drugi benefiti, profesionalno radno okruženje pogodnije za razvoj veština, adekvatne zdravstvene tehnologije, ali i stabilnost i uredjenost zemlje, dodala je ona.\nNa skupu je rečeno da je Lekarska komora Srbije od 2012. godine izdala oko 2.000 ”potvrda o dobroj reputaciji” u cilju odlaska iz zemlje a da je u prošloj godini najveći broj izdat lekarima opšte prakse i specijalistima opšte hirurgije, radiologije, interne medicine i anesteziologije.\nPredsednica Regionalne komore Beograda Olga Popović rekla je da je od početka godine, u Beogradu izdato oko 250 potvrda za odlazak u inostranstvo.\n”Pola su lekari opšte prakse – početnici, a pola specijalisti. Oni uglavnom idu u Nemačku, a poslednjih mesec, dva, zahtevi se uglavnom odnose na istok – Emirate, Katar i Saudijsku Arabiju”, rekla je Popović.\nNa skupu je bilo reči i odlasku više od 3.000 žena lekara u penziju paniranom za oktobar, od kojih je 2.700 sprecijalista, što je Popović ocenila kao problem koji bi mogao da se reši tako što bi nadležni prolongirali za pola godine i duže, njihov odlazak u penziju.U Srbiji je trenutno nezaposleno 8.696 medicinskih sestara i zdravstvenih tehničara i svi su zainteresovani za odlazak u inostranstvo. Isto važi i za 2.400 lekara opšte prakse koji su evidentirani u Nacionalnoj službi za zapošljanje.


Održano XIV Sijelo Hercegovaca u Zrenjaninu (FOTO) | ZR KLIK\nOdržano XIV Sijelo Hercegovaca u Zrenjaninu (FOTO)\nZrenjanin- Tradicionalna manifestacija „XIV Sijelo Hercegovaca“ održana je sinoć u hotelu „Vojvodina“. Gosti na svečanoj akademiji „Sve, od Huma i Travunije, do Banata i Panonije“ koja se održava u organizaciji Udruženja Hercegovaca njihovih potomaka i prijatelja Zrenjanina bili su Mlađen Cicović, šef Predstavništva Republike Srpske u Beogradu i Mirko Ćurić, gradonačelnik Trebinja.\nHercegovci iz našeg grada zajedno sa gostima podsetili su se običaja od davnina kroz pesmu, gusle i poeziju.\nDomaćin večeri Čedomir Janjić, predsednik Skupštine grada Zrenjanina poželeo je svima dobrodošlicu.\n„Izuzetno mi je zadovoljstvo da vam se obratim u ime Grada Zrenjanina, i u svoje lično ime i dragim prijateljima iz Republike Srpske poželim prijatan boravak u našem gradu, u Banatu, u “Strmoj ravnici”, kako su je nazvali organizatori izložbe u našem muzeju, a povodom sto godina od kolonizacije Vojvodine, 1921. godine. Dobro došli na večerašnje saborovanje, na okupljanje i druženje, na skup kakav Zrenjanin uvek sa zadovoljstvom i radošću organizuje i prihvata. Ušli smo dakle i u drugi vek od kako su naši preci iz dobrovoljačkih porodica, sa prostora Bosne i Herecegovine, Krajine i Like, naselili ove prostore i stekli novi zavičaj. Možemo slobodno i ovaj naš susret, kao i prethodne, nazvati “susret i zagrljaj dva zavičaja”, koja većina nas ovde prisutnih ima i nosi u srcu“, rekao je Čedomir Janić.\n„Ovakvim manifestacijama čuvaja se tradicija, kultura i običaji kraja iz kog ste došli ovde u našu Srbiju, kako i na koji način treba zavičaj da se predstavlja i kako da dajete pun doprinos svemu onome što je razvoj i boljitak ovde u našoj Srbiji. Ukoliko svi zajedno jedinstveni i sabrani uspemo sačuvati naš nacionalni indetitet, našu kulturu, tradiciju, običaje i našu veru pravoslavnu, onda čemo imati budućnost, jer kada sačuvamo naše ime i ekonomski ćemo se razvijati i zajedno ćemo na pravi način graditi i našu Srbiju i našu Republiku Srpsku“, rekao je šef Predstavništva Republike Srpske u Beogradu, Mlađen Cicović.\nPredsednik udruženja Milan Bjelogrlić, sa saradnicima, i ove godine pripremio je prigodan akademski program, a nakon toga, uz večeru i pesmu, druženje se nastavilo u hotelu „Vojvodina“.


Autobusima blokirali ulaz i izlaz iz Kragujevca - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Autobusima blokirali ulaz i izlaz iz Kragujevca\nAutobusima blokirali ulaz i izlaz iz Kragujevca\nutorak, 26 jun 2012 10:26\nZaposleni u kragujevačkom "Autosaobraćaju" jutros su sa dvadesetak autobusa blokirali izlaz iz Kragujevca ka auto-putu Beograd-Niš, kao i ulaz u grad iz tog pravca, tražeći realizaciju socijalnog programa, overu zdravstvenih knjižica, povezivanje radnog staža i pronalazak strateškog parntera. Predsednik štrajkačkog odbora Žarko Banović rekao je novinarima da su tom blokadom zaposleni u "Autosabraćaju" u generalnom štrajku uz poštovanje minimuma rada od 30 odsto.\n- Tražimo da nam se obrati neko iz vlade Srbije, koja je zajedno sa lokalnom samoupravom osnivač ovog preduzeća i odavde se nećemo pomerati do ispunjenja naših zahteva - naveo je Banović.\nOn je dodao da su zahtevi zaposlenih obezbeđivanje sredstava za isplatu otpremnina za oko 200 radnika od ukupno 530 koji su se dobrovoljno javili da napuste preduzeće, što im je, kako je rekao, obećao ministar ekonomije Nebojša Ćirić 15. februara ove godine.\nZatražena je i overa zdravstvenih knjižica i povezivanje radnog staža, a potom i pronalazak strateškog parntera.\nBanović je naveo da su se predstavnici štrajkačkog odbora juče sastali sa gradonačelnikom Kragujevca Veroljubom Stevanovićem koji ih je, istakao je, podržao u zahtevima.\nOn je naveo i da zaposlenima zdravstvene knjižice nisu overene od 1. aprila iako je "Autosaobraćaj", odlukom vlade Srbije u grupi od 50 preduzeća u restrukturiranju čiji radnici imaju pravo na overu knjižice iako nisu uplaćeni doprinosi za zdravstveno osiguranje.\n- Zaposleni u "Autosaobraćaju" poslednju zaradu dobili su za januar ove godine i to prvi deo\n- "Autosaobraćaj" obavlja međugradski i prigradski prevoz, a gradski beogradska Lasta i "Vulović transport"


Još četiri trake kroz Šumadiju: U planu brza saobraćajnica od KG do Mrčajevaca\nIzvor: B92, 02.Sep.2019, 15:02\nBatočina -- Počele su pripreme za izgradnju brze saobraćajnice koja će povezati Kragujevac sa Moravskim koridorom, kod Mrčajevaca.\nTo je najavila potpredsednica Vlade i ministarka građevinarstva, saobraćaja i infrastrukture, Zorana Mihajlović.\n"Pripremamo se za novi projekat izgradnje brze saobraćajnice koja će povezati Kragujevac >> Pročitaj celu vest na sajtu B92 << i Moravski koridor, sa deonicom Moravskog koridora od Preljine do Kraljeva, kod Mrčajevaca. Ova deonica biće duga oko 35 kilometara, a prema prvim procenama njena izgradnja će koštati oko 150 miliona evra", rekla je Mihajlovićeva nakon obilaska radova na rekonstrukciji pruge Lapovo-Kragujevac u Batočini.\nOna je dodala da je bilo puno priče o tome kako da se ovaj okrug poveže na pravi način i da je ovo dobar put da se to uradi, te da bi radovi na izgradnji mogli da počnu u drugoj polovini sledeće godine.\nUpitana za završetak radova na poslednjih pet kilometara deonice Kragujevac-Batočina, ona je rekla da je na tom projektu bilo puno problema i sa prostornim planovima, eksproprijacijom, katastrom, ali da je izabran izvođač i započeti su radovi koji će biti završeni do marta naredne godine.\n"Ta saobraćajnica je trebalo davno da bude završena, ali svi su nekako bežali od tog projekta. Mogli smo i mi, ali nismo, i mi ćemo taj projekat završiti", rekla je Mihajlovićeva.\nOna je istakla da su netačne priče o tome da je Kragujevac zaboravljen, jer Vlada Srbije ulaže u razvoj svih okruga i gradova. Pored puteva koji se grade, i pruge koja se rekonstruiše, u Kragujevcu se izvode i radovi na izgradnji stanova za snage bezbednosti, dodala je.\nNoviMagazin.rs: Izgradnja 'brze saobraćajnice' Kragujevac-Mrčajevci počinje 2020. godine\nRadio Televizija Vojvodine: U naredne tri godine obnova 5.000 kilometara puteva\nBeta Video: Mihajlovićeva: Povezaćemo Kragujevac sa Moravskim koridorom


Air Serbia pokreće subvencionisane linije iz Niša i Kraljeva - Avio Portal\nAir Serbia pokreće subvencionisane linije iz Niša i Kraljeva\nDecember 22, 2021 December 22, 2021 Avio\t0 Comments\tAerodrom Kraljevo, Aerodrom Niš, Air Serbia, Er Srbija\nOd 4. januara 2022. godine Air Serbia počinje uspostavljanje linija od javnog interesa sa aerodroma “Konstantin Veliki” u Nišu i aerodroma “Morava” u Kraljevu.\nSrpska nacionalna aviokompanija će saobraćati na redovnim linijama između Niša i Beograda, Istanbula, Frankfurta (Han), Kelna i Ljubljane, dok će iz Kraljeva obavljati letove do Istanbula. Navedene destinacije će biti povezane dva puta nedeljno, sa izuzetkom linije Beograd – Niš, na kojoj će se obavljati četiri nedeljna leta.\nAvio-karte su u prodaji, a ovoga puta ćemo pomenuti samo da je karta na relaciji Niš-Beograd oko 67 evra.\nPored toga, tokom ljetnje sezone obavljaće se sezonski letovi na linijama Niš-Tivat i Niš-Atina, kao i iz Kraljeva za Solun i Tivat. Air Serbia će na novim linijama letjeti do 31. decembra 2023. godine.\nPrikaz novih linija Air Serbia\nUvođenjem redovnih letova iz Niša i Kraljeva do Istanbula, grad na Bosforu postaje jedina destinacija u mreži Air Serbia do koje će se letovi obavljati sa sva tri aerodroma u Srbiji, čime se značajno osnažuje povezanost sa Turskom.\nPodsjećamo vas da je uvođenje ovih letova došlo nakon odluke Vlade Srbije po kojoj su definisane aviolinije od javnog interesa. Tim potezom država Srbija je odlučila da subvencioniše pomenute linije te je uslijedio tender na koji se javio samo jedan avioprevoznik – Air Serbia.\nPo ovom osnovu srpskoj nacionalnoj aviokompaniji će Srbija u ratama isplatiti, u zavisnosti od destinacije, po sljedećem:\nEU destinacije 1.542.400.000 dinara,\nIstanbul i Turska – 792.200.000,\nTivat- 114.200.000 dinara i\nBeograd – Niš 352.200.000 dinara.\nViše o odluci Vlade Srbije u tekstu ispod:\nOd januara linija Beograd-Niš, a od ljeta do Tivta iz Niša i Kraljeva\n← Najava rekonstrukcije oba crnogorska aerodroma i vodni gejt u Tivtu\n10 najvećih aerodroma u 2021. godini →


Filipovski: Zadovoljan sam, našli smo put ka pobedi - MaxBet Sport\nFilipovski: Zadovoljan sam, našli smo put ka pobedi\nTrener košarkaša Partizana Sašo Filipovski rekao je u subotu da je zadovoljan pobedom svoje ekipe u Zagrebu i dodao da je normalno da u igri ima mnogo uspona i padova. Crno-beli su u 7. kolu ABA lige savladali Cibonu sa 82:75.\nABA LIGA: Kvota u MaxBetu na pobedu Borca iz Čačka protiv Cedevita Olimpije je 6.00.\nBeograđani su tokom utakmice ispustili 15 poena razlike, pa su u finišu treće četvrtine morali da jure zaostatak. Na kraju su dobrom odbranom u poslednjoj deonici ipak stigli do četvrtog trijumfa u regionalnom takmičenju.\n– Čestitke igračima Cibone, imaju mladost i brzinu, pokazali su da ne odustaju… Počeli smo dobro u napadu, a u odbrani smo primili previše poena, 40 u prvom poluvremenu. U trećoj četvrtini smo imali pad koncentracije i susreli smo se sa tim povredama i problemima sa faulovima, gde smo morali da reagujemo onako kako nismo trenirali, sa nekim igračima na pozicijama koje nisu njihove. Sve u svemu, uvek treba da se nađe put ka pobedi. Našli smo put ka pobedi, primili manje poena u drugom nego u prvom poluvremenu, tako da sam zadovoljan pobedom – rekao je Filipovski.\nCrno-beli se vraćaju u Beograd gde ih očekuju tri utakmice u periodu od 17. do 23. novembra. Prvo će u utorak Partizan dočekati Uniks iz Kazanja, zatim u četvrak Huventud, dok će 23. novembra igrati protiv Crvene zvezde.\n– U igri normalno da ima mnogo uspona i padova i treba na tim stvarima dosta da se radi. Najvažnije je da uspemo da se oporavimo i da ove povrede prođu, da možemo normalno da radimo jer nas čeka stvarno težak ritam u narednih deset dana – kazao je Filipovski.\nTagovi:ABA LigaKK CibonaKK PartizanSašo FilipovskiTop3


Završeno asfaltiranje Kemal-begove ulice u Centru\nPrema utvrđenoj dinamici i prije snježnih padavina radnici građevinske firme „Mibral“ su uspjeli okončati radove na asfaltiranju 170 metara saobraćajnice u Kemal-begovoj ulici koja je smještena između Alipašine i Koševo ulice (Mjesna zajednica „Džidžikovac-Koševo I“).\nTokom izvođenja radova na uređenju ove saobraćajnice u centru grada, čiji je finansijer Općina Centar, uklonjeni su stari ivičnjaci i trotoari, nakon čega je postavljena nova podloga duž saobraćajnice i trotoara, kao i novi betonski ivičnjaci.\nS obzirom na godišnje doba novi asfalt, duž trotoara u Kemal-begovoj ulici, planiran je sa poboljšanjem vremenskih prilika.\nPrije pomenutih radova na uređenju ove saobraćajnice, Općina Centar je finansirala rekonstrukciju vodovodne i kanalizacione mreže u iznosu od 300.183 KM.\nTokom realizacije ovog projekta radnici su zamijenili cijevi potisnog i distributivnog vodovodnog cjevovoda, te fekalne i oborinske kanalizacije, nakon čega su obavili testiranje, čišćenje i dezinfekciju nove vodovodne mreže.\nPomenuti radovi su okončani na osnovu sporazuma o realizaciji projekta rekonstrukcije vodovodne i kanalizacione mreže u Kemal-begovoj ulici, kojeg su potpisali načelnik Općine Centar dr. Nedžad Ajnadžić i predstavnik Kantonalnog javnog komunalnog preduzeća „Vodovod i kanalizacija“ kao nosilac realizacije, projektovanja i nadzora.


"Muškarčine" nasmejale Beograđane do suza: Oko 2.000 gledalaca na "Filmstritu" na Kalemegdanu\nPredstava "Muškarčine" u okviru ovogodišnjeg "Filmstrita" nasmejala je večeras skoro dve hiljade posetilaca na Kalemegdanu, na bini iza Prirodnjačkog muzeja.\n"Muškarčine" večeras nasmejale skoro 2.000 posetilaca\nPredstava je bila zakazana u 20.30, međutim tribine su bile pune i skoro sat vremena pre početka, pa su kasnije pristigli posetioci svoja mesta zauzimala na travi ili zidiću.\n- Predstava je bila najavljena prvo za petak, ali je odložena zbog kiše. I tada smo želeli da dođemo jer nam je delovala interesantno i jako je lepo što se ovako veliki broj ljudi okupio - pričaju sugrađani Marija Ćurović i Branislav Mišić, kojima ne smeta što sede na travi, iako stigli na Kalemegdan pola sata ranije.\n"Pravi muškarac je dobar drug..."\nU mnoštvu publike ima i starijih sugrađana, stranaca, porodica sa malom decom, a najviše je omladine.\n- Prvi put smo došli na "Filmstrit", preko društvene mreže smo videli događaj. Znamo da se uglavnom puštaju filmovi, a ovo je predstava što nam deluje zanimljivo i došli smo da vidimo o čemu se radi - rekla je studentkinja Vanja Miletić (20) koja je predstavu došla da pogleda sa drugom.\nPublika je svoje mesto zauzimala i na travi\nUbrzo se na sceni našlo i sedam "Muškarčina" koji su dočarali svakodnevicu koja pogađa jači pol, u čijim pričama se svako mogao prepoznati, ali naći puno razloga za smeh. Tako se orio veseli žamor publike posle svake domišljate replike, a kako najavljuju organizatori biće još povoda za to.\n- Posle četiri kišna dana u Beogradu napokon smo uspeli da nastavimo sa "Filmstritom" ovoga leta. "Muškarčine" je druga od tri predstave ove godine i ovih dve hiljade ljudi koji su se okupili govori da je otvoreni teatar nešto što Beograđani vole i čemu se vraćaju - kaže Milan Tavčar, iz ekipe "Filmstrita" i dodaje da će se treća predstava održati krajem leta.\nSutra u parku Palas francuski film "Čovek koga su previše voleli"\n- Jedna od projekcija koje nismo uspeli da održimo a definitivno smo želeli je 14. jula povodom Dana Bastilje, nacionalnog praznika Francuske. Projekciju francuskog filma "Čovek koga su previše voleli" svi zainteresovani mogu sutra u 20.30 pogledati na ćošku Uskoče i Delijske između Knez Mihajlove i parka Palas - dodaje Milan Tavčar.\nSvi ljubitelji gledanja filmova na otvorenom, u programu "Filmstrita" mogu uživati do 11. septembra.\nDečak (10) pao sa visine od nekoliko metara na Kalemegdanu


09 maj 2017 13:13\t#27921 od Živković Tanja\nMinistarstvo poljoprivrede i zaštite životne sredine je poslove vođenja Vinogradarskog registra poverilo „Centru za vinogradarstvo i vinarstvo“ u Nišu.\nOsnovni cilj upisa u vinogradarski registar je da se tačno utvrde površine pod vinovom lozom (sa svim svojim karakteristikama i specifičnostima) i proizvodni potencijal, što ujedno predstavlja obavezu u procesu usklađivanja sa standardima EU.\nZakonom o vinu je predviđena obaveza upisa u Vinogradarski registar svih pravnih, odnosno fizičkih lica i preduzetnika koji proizvode grožđe namenjeno prometu, a imaju više od 10 ari pod vinovom lozom. Obavezu upisa u Vinogradarski registar imaju i proizvođači koji imaju manje od 10 ari vinograda, a svoje grožđe stavljaju u promet.\nUpis u Registar vrši se na osnovu zahteva koji podnosi pravno lice, preduzetnik, odnosno fizičko lice nekoj od najbližih kancelarija Stručne organizacije za vođenje Vinogradarskog registra „Centra za vinogradarstvo i vinarstvo Niš“ prema sedištu proizvođača grožđa- pravnog lica, odnosno preduzetnika, odnosno prebivalištu proizvođača grožđa- fizičkog lica. Kancelarije su smeštene u: Beogradu, Novom Sadu, Kragujevcu, Aleksandrovcu, Negotinu i Nišu.\nNiš (okruzi u nadležnosti: Nišavski, Toplički, Pirotski, Jablanički, Pčinjski kao i AP Kosovo i Metohija)\nNa istom obrascu se podnosi zahtev za promenu podataka u Vinogradarskom registru, promene podataka o proizvođaču grožđa, promene podataka o vinogradarskim parcelama, promene podataka o godišnjoj proizvodnji grožđa.\nPromenu podataka o godišnjoj proizvodnji grožđa sa rodnih vinogradskih parcela, u cilju određivanja proizvodnog potencijala, proizvođač grožđa prijavljuje Ministarstvu svake godine nakon berbe, najkasnije do 15. novembra. Prinos grožđa se prijavljuje na obrascu VV1 tako što se popuni Sekcija 1- opšti podaci o poljoprivredniku i Sekcija 3 gde se upisuje prinos za prijavljene parcele. Zahtev se šalje u Centar za vinogradarstvo i vinarstvo u Nišu.\nDa bi proizvođač ostvario pravo na podsticaje za proizvodne zasade vinove loze i za investicije za preradu voća, povrća i grožđa, kao i marketing, i to u delu koji se odnosi na proizvodnju vina, proizvođač mora da bude upisan u Vinogradarski registar u skladu sa zakonom kojim se uređuje vino - za prihvatljive investicije koje se odnose na proizvodnju vina.


Foto: Tanjug/AP | Pompeo: Najveća opasnost na Bliskom istoku pretenzije Irana\nTanjug 15.09.2020 17:58\nPompeo je, u onlajn diskusiji sa predsjednikom i generalnim direktorom američkog Atlantskog savjeta Frederikom Kempom, poručio da su SAD na Bliskom istoku uradile ono što je u nacionalnom interesu tih zemalja, a istovremeno poštujući njihov suverenitet.\nOn je podsjetio i da su prošle nedjelje i sukobljene strane u Avganistanu sjele za pregovarački sto.\n"Zahvaljujući liderstvu predsjednika Donalda Trampa u posljednje tri godine dostigli smo takve rezultate", naglasio je Pompeo i potvrdio ličnu spremnost da bude dio i nove administracije predsjednika Trampa, ukoliko bude ponovo izabran za predsjednika na predstojećim izborima.\nKada je riječ o kinesko-američkim odnosima, Pompeo naglašava da je potrebno da Amerikanci imaju fundamentalno razumijevanje o tome kako se kreiraju radna mjesta i ekonomski razvoj u SAD.\nKako je istakao, najvažniji saveznik u odnosima sa Kinom, koji Vašington treba da ima, je američki narod, te da je suština da Amerikanci razumiju kinesku prijetnju i da shvate da se više stotina hiljada radnih mjesta u SAD gubi zbog toga.\nKada je riječ o 5G mreži, Pompeo je kazao da su potrebne bezbjedne kompanije i istakao da vjeruje da će biti kompanija na "Zapadu" koji će za razliku od postojećih, pružiti napredniju, a istovremeno bezbjedniju tehnologiju.\nOn je takođe komentarisao pokušaje američkog predsjednika za normalizaciju odnosa sa Sjevernom Korejom i kazao je da su postojale nade za dalji napredak, da Kim Džong Un može da ide u drugom pravcu, te da je još optimista po tom pitanju.


Kineska petoletka u Srbiji | Društvo i ekonomija | Direktno\n06. 08. 2021. 09:27 0\nKineska petoletka u Srbiji\nDok proces evrointegracija iz godine u godinu sve više nazaduje, zamah kineske kolonizacije Srbije dobija na snazi. Kao što smo u periodu 1946 – 1948. imali “nerazrušivi savez” između Jugoslavije i Sovjetskog Saveza, danas imamo „čelično prijateljstvo“ sa Kinom. Kao što su sovjetski savetnici davali instrukcije u svim sferama društvenog života, tako danas Kina ima upliv u svim bitnim sektorima. Kao što smo „prvu petoletku“ 1947. bazirali na privrednoj saradnji i izvozu u Sovjetski Savez, isto tako danas budućnost Srbije vezujemo isključivo za Kinu.\nNajnoviju potvrdu predstavlja Nacrt Srednjoročnog plana saradnje u periodu 2021-2025. godine, modernu „petoletku“, koji je Siniša Mali 2. jula uručio kineskoj ambasadorki Čen Bo „sa ciljem unapređenja sveobuhvatne bilateralne saradnje“. Kao da već ne sarađujemo dovoljno sa Kinom, ovaj Srednjoročni plan obuhvata 15 prioritetnih oblasti: turizam, digitalizaciju, slobodne zone, privredu, drumsku i železničku infrastrukturu, energetiku, javnu bezbednost, kulturu i informisanje, omladinu i sport, zdravstvo, zaštitu životne sredine, prosvetu, nauka i tehnološki razvoj, rad, zapošljavanje, boračka, socijalna pitanja i inovacije.\nU zvaničnom saopštenju navodi se da “pored konkretnih predloga srpske strane, koje su i do sada bile vezane za infrastrukturne projekte i izgradnju određenih deonica autoputeva, železnica, unapređenja rada termo i hidro elektrana, glavni akcenat predloga buduće saradnje je na digitalizaciji, unapređenja zaštite životne sredine kroz unapređenje komunalne infrastrukture, sistema upravljanja otpadom i otpadnim vodama, unapređenja turističkih potencijala, razmene dobre prakse i ekspertize radi unapređenja pravnog okvira u raznim sferama od kulture, javnog zdravlja pa sve do javne bezbednosti“.\nIz ovog objašnjenja je jasno da su pokrivene praktično sve nadležnosti ministarstava u Vladi Srbije, osim Ministarstva za brigu o porodici, Ministarstva za ljudska i manjinska prava i Ministarstva za evropske intregracija, koja nam očigledno nisu ni potrebna kada budućnost zemlje i svoje dece predajemo Kinezima u ruke.\nOpasno je budućnost zemlje vezati za bilo koju stranu zemlju, naročito ako se radi o Kini, koja već decenijama u Africi, Aziji i Južnoj Americi sprovodi neokolonijalnu politiku, kojom nemilosrdno isisava prirodne resurse i zadužuje nove kolonije kroz finansiranje infrastrukture koju grade kineske firme.\nNeokolonijalni odnos se jasno vidi iz strukture spoljnotrgovinske saradnje između Srbije i Kine, u kojoj u je 2020. Srbija izvezla 329 miliona evra u bakru, drvetu i plemenitima metalima, a uvezla 2,88 milijardi evra u telekomunikacionoj, računarskoj, medicinskoj opremi i industrijskim mašinama. U prvih pet meseci 2021. uvoz iz Kine porastao je za dodatnih 26,4%, tako da će već ove godine uvoz iz Kine preći tri milijarde evra. Tačno je da Srbija i iz Nemačke takođe uvozi robu vrednu više od tri milijarde evra, ali je ogromna razlika u tome što je pokrivenost uvoza izvozom u slučaju Nemačke 70,4%,a u slučaju Kine samo 11,4%.\nOvakav jednosmerni vid saradnje neminovno vodi i ka dužničkom ropstvu, čega smo svedoci na primeru brojnih afričkih država, žrtava kineske „debt-trap diplomacy“, koje danas nemaju kapacitet da servisiraju kineske kredite, ali i Crne Gore, koja je pre samo nekoliko dana, uz pomoć EU i SAD, uspela da hedžovanjem smanji kamatnu stopu na kineski kredit sa 2% na 0,8%.\nKao da je nesvesna šta se dešava u svetu i regionu, srpska vlast se u poslednjih devet godina sve više zadužuje kod kineske države i kineskih državnih banaka, usled čega trenutno dugujemo više od 1,1 milijardu evra. Međutim, ako u narednih pet godina realizujemo sve projekte koje smo ugovorili sa kineskim bankama i izvođačima, Kini ćemo dugovati više od 15 milijardi evra, što znači da će svako prosečno domaćinstvo u Srbiji samo Kini dugovati 6.250 evra. Kina ne može i neće pokušati da naplati svoj dug prodajom nečije porodične kuće, ali će možda tražiti EPS, Telekom, Srbijagas, državnu zemlju, naša rudna i vodna bogatstva...\nPri tome, model direktnog međudržavnog ugovaranja zaduženja je najnepovoljniji jer podrazumeva prihvatanje nepovoljne kamate i obavezu angažovanja stranih izvođača, bez tendera i sa naduvanom cenom radova. Zato nam se dešava da nas kineski projekat brze saobraćajnice u dolini reke Kolubare košta 8,7 miliona evra po kilometru, što je duplo više od cene autoputa Zagreb-Split kroz Dinarske planine ili da Kinezi u Hrvatskoj na tenderu ponude za gradnju pruge Zagreb-Karlovac cenu od 3,8 miliona evra po kilometru, a u Srbiji mimo tendera ti isti Kinezi grade prugu Beograd-Subotica po ceni od 9,25 miliona evra po kilometru.\nNaduvane cene kineskih, ali i drugih državnih infrastrukturnih projekata, osim što uzrokuju prekomerno zaduženje zemlje, istovremeno dovode u pitanje i procene rasta BDP-a u Srbiji. Poznato je da je, po zvaničnim statističkim podacima, građevinarstvo bilo glavni nosilac privrednog rasta u poslednje tri godine, a da statistika za svoje obračune koristi ugovorene projektne vrednosti, koje su dva do tri puta veće od realnih. Ako su naduvene vrednosti građevinskih projekata, onda je naduvana i visina BDP-a, a to znači i da je učešće javnog duga u BDP-u veće nego što se zvanično prikazuje.\nDodatni problem sa kineskim projektima predstavlja narušavanje životne sredine, koje je i sam Vučić najavio 2015. godine prilikom predstavljanja prve velike kineske investicije u Železaru Smederevo.\n„To je zato što su morali da ugase deo njihovih železara. Pretpostavljam zbog čistog vazduha, o čemu nemam mnogo znanja, da budem najiskreniji. I zašto bih bio zabrinut za to“, rekao je tada Vučić.\nNjegove najave su i sprovedene kineskim petogodišnjim planom od 2016 do 2020. kroz gašenje železara sa prljavom tehnologijom na teritoriji Kine, ukupnog preradnog godišnjeg kapaciteta od 150 miliona tona. Deo tog kapaciteta je suštinski prebačen u Smederevo.\nŽelezara nije izuzatak, jer praktično svaki kineski projekat u Srbiji ugrožava životnu sredinu. Smederevo i Bor su konstantno među najzagađenijim gradovima u zemlji, kineske građevinske firme nemilice troše pesak i šljunak u dolinama reka gde grade autoputeve, zrenjaninska monstrum fabrika guma Linglong će tek da zagađuje ceo region, kao i nove termoelektrane na ugalj koje gradimo kineskim parama i tehnologijom.\nOpsednost Kinom je otišla tako daleko da se državni funkcioneri nadmeću ko će tečnije govoriti kineski u javnosti, a partnerstvo na državnom prenešeno je i na partijski nivo kroz blisku saranju SNS-a sa Komunističkom partijom Kine. Iako saradnja desničarske stranke, članice EPP-a i najveće levičarske stranke na svetu, deluje protivprirodno, Vučić je partijskim kolegama na Glavnom odboru poručio: „Hoću da radite u narednom periodu onako kako oni rade. Detalje i tehniku ću vam objasniti na Izvršnom odboru“. Saradnja cveta, zvaničnici KPK posećuju Srbiju, dok članovi SNS-a idu na studijska putovanja u Kinu. Nije samo jasno kojim tehnikama ih u Kini podučavaju: video nadzoru građana ili gušenju sloboda, građanskih prava i demokratije?\nKonačno, posebno brine što ovaj dokument, kineska „petoletka“, nigde nije objavljen ili prezentovan, već samo ponizno uručen ambasadorki Kine, kao da se radi o guverneru kolonijalne sile, a ne o predstavnici prijateljske zemlje.\nAko želimo da sačuvamo interese Srbije, moramo imati apsolutnu samostalnost u odlučivanju o budućem razvoju zemlje. Prioriteti nam, bilo kakvom „petoletkom“, ne smeju biti vezani za interese: kineske građevinske industrije koja nam uvozi kineske radnike i mehanizaciju, kinesku tehnologiju kojom će nas nadgledati srpske i kineske bezbednosne službe, kineske prerađivačke industrije kojoj su potrebne jeftine sirovine poput bakra, srebra i zlata iz Bora, kineske farmaceutske industrije koja se preko Srbije probija na tržište EU, kineske životne sredine koja se štiti tako što se prljave tehnologije poput čeličane ili fabrike guma izmeštaju iz Kine u Srbiju...\nSuprotno interesima Srbije, saradnja sa Kinom u poslednjih devet godina svodi se na subvencionisanje, podršku i pomoć razvoju kineske privrede, čime istovremeno gušimo razvoj domaće proizvodnje, domaćeg izvoza i domaćih investicija, a što danas predstavlja najveću kočnicu ekonomskog razvoja Srbije.\nPripremom i realizacijom kineske „petoletke“ definitivno formalizujemo raskid sa EU integracijama, a još čvršćim vezivanjem za kinesku državu, partiju i privredu, vlast šalje jasnu poruku da još najmanje pet godina ljudi u Srbiji neće živeti bolje.\nDušan Nikezić, predsednik ekonomskog odbora i član predsedništa Stranke slobode i pravde\nNIN dušan nikezić Kinezi\nNela Mihailović: U pozorištu nikad nisam videla predsednika\n"Za dobar život u Srbiji neophodno je uložiti u ljude"\n"Guvernerko, obezvredili ste živote ljudima"


Episkopi u Americi ustuknuli pred patrijarhom i sinodom SPC! - Naši u svetu\nObjavljeno 09/12/19 u 19:00\nVeliki crkveno-narodni sabor američkih Srba trebalo bi da bude održan 29. februara 2020. u crkvi Svetog Đorđa u Klirvoteru (Clearwater), na Floridi. Ovo je dogovoreno na dvodnevnoj sednici Episkopskog i Centralnog crkvenog saveta SPC za severnu, srednju i južnu Ameriku, koja je 7. decembra 2019. završena u Čikagu, potvrđeno nam je u vrhu SPC.\nZvanično saopštenje sa tog sastanka još nije obelodanjeno, niti je do sada postavljeno na bilo koji internet portal srpskih eparhija u SAD.\nUpravo održani sastanak u Čikagu sazvan je po novembarskoj direktivi srpskog patrijarha i Sinoda SPC radi implementacije sinodske odluke od 25. septembra 2019. kojom više crkvene vlasti zahtevaju da se pomenuti crkveno-narodni sabor održi najkasnije do 1. marta iduće godine. I da stavi van snage odluke koje je usvojio letos, na istom takvom skupu održanom u Čikagu od 13. do 16. jula , a tiču se ustrojstva eparhija SPC u SAD.\nNa poslednjoj sednici u Čikagu učestvovali su episkopi Longin Krčo, Irinej Dobrijević i Maksim Vasiljević – svi iz SAD, ali i vladike: kanadski Mitrofan Kodić i latinoamerički Kirilo Bojović.\nPodsećanja radi, episkopi Kodić i Bojović bili su zaobiđeni na letošnjem srpskom crkveno-narodnom saboru, iako su po crkvenim propisima morali biti pozvani.\nNa upravo održanoj sednici u Čikagu, kako se nezvanično saznaje u tamošnjim upućenim srpskim crkvenim krugovima, trojica episkopa iz SAD, navodno su nameravali da se na ovoj poslednjoj sednici odmah izvrši implementacija sinodske odluke i da se ne saziva crkveno-narodni sabor, ali to im nije pošlo za rukom. Jer, Sinod SPC je u svom zahtevu izričit da se sporne odluke sa letošnjeg crkveno-narodnog sabora u SAD, moraju poništiti na novom crkveno-narodnom saborskom zasedanju u Americi.\nVladike Krčo, Dobrijević i Vasiljević će na predstojećem saborovanju, zakazanom za 29.februar 2020. ipak morati da objasne sveštenicima, monasima i civilima-predstavnicima srpskih crkvenoškolskih opština u SAD zašto pre donošenja letošnjih spornih odluka, a koje se tiču izmena lokalnog srpskog crkvenog ustava za severnu i južnu Ameriku, kao i eliminisanja odrednice da eparhije u SAD pripadaju SPC, nisu prethodno pribavili saglasnost viših crkvenih vlasti u Beogradu. Isto tako pomenuta trojica episkopa moraće da ponište i već obavljenu preregistraciju svojih eparhija u nadležnoj američkoj državnoj administraciji, a kojom se omogućava da episkopi, bez blagoslova Sabora i Sinoda SPC, te dogovora sa sveštenstvom i civilnim predstavnicima srpskih crkvenih opština, mogu sami odlučivati o svemu što se tiče srpskih eparhija u SAD.\nCrkva Svetog ĐorđaEparhija SPC u SADEpiskop Irinej DobrijevićEpiskopi u AmericiSinod SPC\n“Ja bih samo hteo pivo”, agent 007 pričao o “ludilu” zvanom Džejms Bond\nEpidemiolog Predrag Kon: Zbog kritika i stava SPC sam hteo da odem, duboko me je…\nSinod SPC podržao pravoslavni narod u Crnoj Gori i uputio apel zvaničnicima


Odbojka: Banjalučani i Fočaci za Premijer ligu, banjalučanke revijalno – mojKontakt portal – Radio Televizija Kontakt\nOdbojka: Banjalučani i Fočaci za Premijer ligu, banjalučanke revijalno\nPoslije 13. kola u Prvoj ligi RS Borac i Maglić imaju po 12 pobjeda i poraz, a meč u banjalučkoj dvorani “Obilićevo” biće derbi, ne samo ovog kola, već i cijele sezone.\nBanjalučani su jedini poraz u ligi doživjeli upravo od Maglića u Foči i sada žele da se revanširaju rivalu.\nBanjalučanke već riješile plasman u Premijer ligu\nOdbojkašice “Bl Volley-a” osvojile prvenstvo RS i izborile plasman u Premijer ligu BiH. Uručenje šampionskog pehara na subotnjem meču u Banjaluci.\nKolo prije kraja Univerzitetski odbojkaški klub “Bl Volley-a” ima četiri boda prednosti nad Crvenom zvijezdom iz Obudovca i jasno je da će Banjaluka dobiti premijeligaša u ženskoj konkurenciji.\nDo elite su Banjalučanke stigle impresivnim učinkom od 15 pobjeda i samo dva poraza u dosadašnjih 17 mečeva.\n“Moram prije svega da čestitam djevojkama na velikom trudu koji su uložile kako bi nam donijele titulu Prvaka Republike Srpske. Odlično su radile tokom cijele sezone i ovo je veliko priznanje za svaku od njih. Vidi se pomak u njihovoj igri sa početka sezona i mislim da idemo dobrim putem.\nSad nam preostaje da se spremimo za utakmicu protiv Maglića u našoj Univerzitetskoj sportskoj dvorani. Ne treba posebno da naglašavam koliko sam ponosan i na to što su naše djevojke dobri studenti banjalučkog Univerziteta, te su uspjele da usklade akademske i sportske aktivnosti.I volio bih da pozovem sve đevojke koje će ovog ljeta doći da studiraju u naš grad, da nam se slobodno jave ukoliko žele da budu dio naše priče”, izjavio je trener UOK “Bl Volley-a” Draško Madžar.\nNjegovoj ekipi preostao je još samo rezultatski nebitan meč 18. kola Prve lige RS protiv Maglića koji je na rasporedu u subotu, 22.03., u Univerzitetskoj sportskoj dvorani u Kampusu, sa početkom od 15 časova.\nIpak subotnji meč biće ujedno proslava šampionske titule, a poslije utakmice odbojkašice UOK “Bl Volley-a” primiće šampionski pehar koji su zaslužile.\n“Pozivam sve ljude koji vole odbojku da dođu i da zajedno obilježimo ovaj plasman u viši rang takmičenja. Obavezno povedite i đecu jer će im to sigurno biti ugodno provedeno vrijeme, a odbojka je divan sport. Moram da kažem da studenti redovno dolaze na naše utakmice i oni su naša najvjernija publika, a tako i treba da bude jer smo iz iste kuće i uspjeh našeg kluba doživljavamo kao studentski”, rekao je Madžar.\nOn je dodao da će njegova ekipa sljedeće sezone hrabro ući u Premijer ligu BiH, ted a se nada većoj podršci nadležnih institucija.


Rusija će pozvati holandskog ambasadora zbog optužbi o hakovanju - Sputnjik Srbija\n11:02 08.10.2018 (osveženo 11:26 08.10.2018) Preuzmite kraći link\nAmbasador Holandije u Rusiji Rene Džons Bos biće pozvana u ponedeljak u Ministarstvo spoljnih poslova Rusije, saopštio je za Sputnjik izvor u Ministarstvu.\n„U vezi sa kampanjom o dezinformaciji koju je organizovao Hag, u ponedeljak će u Ministarstvo spoljnih poslova biti pozvana ambasadorka Holandije“, rekli su u Ministarstvu.\nMinistarstvo odbrane Holandije saopštilo je ranije da je vojno-obaveštajna služba Holandije sprečila hakerski napad Rusije na Organizaciju za zabranu hemijskog oružja, koju su navodno pokušali da izvedu četvorica državljana Rusije. Kako je na konferenciji za štampu saopštila ministarka odbrane Holandije Ank Bejleveld, osumnjičeni Rusi, koji su imali diplomatske pasoše, proterani su iz Holandije 13. aprila.\nMinistarstvo spoljnih poslova Rusije ocenilo je holandske optužbe kao novu izrežiranu propagandnu akciju i naglasilo da „špijunomanija“ nanosi suštinsku štetu odnosima dveju zemalja. Takođe je navedeno da je saopštenje objavljeno uoči sednice OZHO 9. oktobra, kako bi se obezbedila nužna politička pozadina.\nOptužbe na račun Rusije iznele su i SAD i Kanada, koje tvrde da je u hakerske napade na američki izborni sistem, nuklearnu kompaniju „Vestinghaus“ i antidoping laboratoriju umešano sedmoro saradnika Državne obaveštajne uprave Rusije. Među njima su četvorica Rusa proteranih iz Holandije. Pritom, Zapad nije naveo nikakve dokaze za te optužbe.\nRusija je Sjedinjenim Američkim Državama predlagala da se formira zajednička radna grupa, koja bi se bavila pitanjima vezanim za sajber-bezbednost i omogućila Moskvi i Vašingtonu da koordinišu napore i sarađuju u oblasti zaštite informacija, u cilju sprečavanja mešanja u unutrašnje politike različitih zemalja. Sjedinjene Američke Države su odbile ovu inicijativu.\nhakovanje, optužbe, Ministarstvo spoljnih poslova Rusije, Rusija, Holandija


Zekerijah Smajic - Priznavanja genocida u Srebrenici ponovo uslov Srbiji\n(Amandman o genocidu počinjenom u Srebrenici podnio je Igor Šoltes, slovenski europarlamentarac iz grupe Zelenih EPA - Arhiva)\nOdgovor na kontinuirano poricanje genocida\nU Rezoluciji se podsjeća da je od otvaranja pregovora sa Srbijom do sada ukupno otvoreno 14 poglavlja, od kojih su dva privremeno zatvorena.\nOd ukupno osam amandmana na rezoluciju o Srbiji, Evropski parlament je usvojio šest, među kojima je i četvrti amandman o genocidu u Srebrenici, kojeg je podnio Igor Šoltes, slovenski europarlamentarac iz grupe Zelenih.\nKljučna odrednica ovog amandmana je da "priznavanje genocida u Srebrenici predstavlja temeljni korak na putu Srbije ka pristupanju Evropskoj uniji".\nU ovom amandmanu se, također, navodi da Evropski parlament "žali zbog kontinuiranog poricanja genocida u Srebrenici od srpskih vlasti" te se podsjeća da je "puna saradnja s Međunarodnim krivičnim tribunalom za bivšu Jugoslaviju i Mehanizmom koji ga je naslijedio obavezujuće za Srbiju", što uključuje i puno prihvatanje i primjenu presuda i odluka ovog međunarodnog suda, navodi se u usvojenom amandmanu o Srebrenici.\nU obrazloženju ovog amandmana i njegove krajnje svrhovitosti, kojeg je Šoltes dostavio, navodi se da "temeljni korak na putu Srbije ka pristupanju Evropskoj uniji" ne znači preduvjet.\nPresude koje se ne smiju zanemariti\n"Temeljni korak znači da treba uložiti napore kako bi se postiglo zajedničko razumijevanje prošlih događaja koji su dio europske povijesti. Nadalje, vanjska akcija Europske unije temelji se i karakterizira poštivanje međunarodnog prava, pa se stoga treba uzeti u obzir presuda Međunarodnog suda pravde i ICTY-a, koje se ne smiju zanemarivati", navodi Šoltes.\nIako usvojena izmjena i dopuna rezolucije Evropskog parlamenta nije obavezujuća, podsjeća Šoltes, ona je mnogo više od simboličnog lamentiranja.\n"Moj amandman o Srebrenici je odgovor na sve one komentare u Srbiji koji nisu u skladu s konačnom presudom Međunarodnog suda pravde i koji ne poštuju međunarodno pravo. Usvajanjem ovog amandmana na plenumu Europskog parlamenta potvrđeno je da se zapadni Balkan i dalje nalazi vrlo visoko na dnevnom redu svih europskih institucija. Poruka koja se šalje je, također, da Europski parlament želi da zapadni Balkan postigne konstruktivan napredak, da ostvari pomirenje i da ima trajnu stabilnost i mir", rekao je Šoltes.\nImajući u vidu da je rezolucija o Srbiji pripremljena i odobrena od nadležnih odbora Evropskog parlamenta u oktobru, njom se detaljnije ne analiziraju novonastale neprilike u odnosima između Srbije i Kosova, izazvane jednostranom odlukom Vlade Kosova o stopostotnim trgovinskim dažbinama na robe iz Srbije i Bosne i Hercegovine.\nRezolucijom se razmatra ovogodišnji Izvještaj Evropske komisije o napretku Srbije na putu evropskih integracija, u kojem se pozdravljaju napori za normalizaciju odnosa s Kosovom i naglašava da "svaki dogovor može biti prihvatljiv samo ako se o njemu dogovore obje strane, ako se doprinosi očuvaju stabilnosti regiona i poštuje međunarodno pravo".\nOmogućite slobodu medijima\nReferirajući se na "aktuelnu raspravu i izjave o mogućim korekcijama granice između Srbije i Kosova, uključujući razmjenu teritorija", u rezoluciji se podsjeća na "višenacionalnu strukturu Kosova i Srbije" i ukazuje da "etnički čiste države ne bi trebale biti cilj ni u regiji zapadnog Balkana".\nIpak, stvaranje asocijacije/zajednice opština sa srpskom većinom na Kosovu, ocjenjuje se jednim od rješenja, ukoliko se dosljedno provode svi međusobni dogovori, uključujući Sporazum o energetici.\nU dokumentu se "neopozivo osuđuje ubistvo političara kosovskih Srba Olivera Ivanovića" i naglašava nužnost saradnje istražitelja Kosova i Srbije, kao i međunarodna podrška kako bi se počinioci ovog zločina priveli pravdi.\nNedovoljan i "izvjestan napredak" u izvještajnom razdoblju je ostvaren u reformi pravosuđa, regionalnoj saradnji, borbi protiv korupcije i organiziranog kriminala, ostvarivanju prava manjina, u ostvarivanju građanskih i ljudskih prava, u javnosti rada institucija i slobodi medija.\nOd srbijanskih vlasti se traži da pospješe reformu vladavine prava, a posebno da obezbijede nezavisnost i efikasnost sudstva, ojačaju borbu protiv korupcije i osiguraju potpunu nezavisnost medija od politike.\n"Evropski parlament svesrdno podstiče srbijanske vlasti da pojačaju napore u poboljšanju stanja u vezi sa slobodom govora i medija; pozdravlja uspostavljanje radne grupe za izradu nacrta nove strategije za medije; ističe da su prijetnje, nasilje i zastrašivanje novinara i medijskih kuća, uključujući uznemiravanje administrativnim putem i zastrašivanje sudskim postupcima, i dalje ozbiljan problem."\nPodrška sveukupnom preobražaju regije\nEvropski parlament poziva predstavnike vlasti da budu dosljedni u javnom osuđivanju svih oblika zastrašivanja novinara te da se suzdrže od uplitanja u medijske i novinarske aktivnosti, posebno u vrijeme izbora.\nU tom pogledu napominje se da je tek nekoliko slučajeva ubistava novinara riješeno i da je podignuto nekoliko krivičnih prijava, ali da su presude i dalje rijetkost.\nNaglašava se potreba za potpunom transparentnošću vlasništva nad medijima i finansiranja medija te poziva na donošenje politikâ kojima će se zaštititi mediji i programi na jezicima nacionalnih manjina koje žive u Srbiji.\nRezolucijom se snažno podupire obaveza Srbije u daljnjem jačanju dobrosusjedskih odnosa, regionalne stabilnosti i uzajamne saradnje, "na koju su se obavezali svi partneri na zapadnom Balkanu", a "Evropska unija će i dalje ostati odlučna u namjeri da ojača i produbi svoju ulogu i angažman kako bi se podržao sveukupni preobražaj ove regije".\nEvropski parlament podržava pristupanje Srbije Svjetskoj trgovinskoj organizaciji, ali i poziva vlasti u Beogradu na "veću usklađenost s vanjskom i sigurnosnom politikom Evropske unije, uključujući njenu politiku prema Rusiji".\nPutokaz kuda i kako dalje na putu ka EU\nIzražava se zabrinutost zbog "kontinuirane vojne saradnje Srbije s Rusijom i Bjelorusijom" te zahtijeva da vizni režim Srbije s trećim zemljama bude usklađen s viznom politikom Evropske unije.\nOd ukupno 635 poslanika u Evropskom parlamentu, za rezoluciju je glasalo čak 503 zastupnika, 85 je bilo protiv, a 47 suzdržano.\nRezolucija nema obavezujući karakter, ali ima veliku političku težinu unutar zemalja članica Evropske unije, jer se smatra najobjektivnijim prikazom stanja stvari u zemlji na koju se rezolucija odnosi.\nZa zemlje koje su na putu evropskih integracija rezolucija Evropskog parlamenta je putokaz kuda i kako dalje u provođenju reformi za članstvo u Uniji.


Na tajnom zadatku (21 Jump Street) - Dan u Beogradu\nNaslovna » Izlasci » Film » Na tajnom zadatku (21 Jump Street)\nAh Neša 24. maj 2012. Film Postavite komentar\nOd 14. juna u bioskopima će se prikazivati film „Na tajnom zadatku“ (21 Jump Street) koju su režirali Fil Lord i Kris Miler.\nU akcionoj komediji Šmit (Džona Hil) i Dženko (Čening Tejtum) spremni su da ostave iza sebe adolescentske probleme i da nastave dalje. Završavaju policijsku akademiju i kao mladi policajci pridružuju se tajnoj akciji čiji je cilj da se suzbije kriminal u srednjim školama. Rizikujući život upuštaju se u borbu sa narko bandama i shvataju da srednja škola više nije kao što je bila pre samo nekoliko godina.\nPred njima su teški zadaci – da se izbore sa kriminalcima, ali i sa srednjom školom. (danubeogradu.rs)\nTagoviakcija bioskopi dub film komedija\nPrethodni The Frajle promovišu prvi album\nSledeći Vreme roka (Rock Of Ages)


Izvor: AutoBlog, 11.Jul.2020, 17:31\nHamiltonov ples po kiši za pol u Štajerskoj Kako prenosi Sport Klub, vozač Mercedesa Luis Hamilton osvojio je pol poziciju pred Veliku nagradu Štajerske, drugu trku ovogodišnjeg šampionata Formule 1. Šestostruki svetski šampion je na stazi "Red Bul ring", uprkos velikim padavinama, dominantno došao do 90. pol pozicije u karijeri, sa više od sekunde prednosti u odnosu na Maksa Ferstapena u Red Bulu. Treće vreme imao je vozač Meklarena Karlos Sains junior. Održavanje drugih kvalifikacija sezone bilo je pod znakom pitanja zbog loših vremenskih uslova u Špilbergu, što je bio razlog otkazivanja trećeg slobodnog treninga. Međutim, posle nešto manje od sat vremena odlaganja, dato je zeleno svetlo da one krenu, a Hamilton je bio...\nSportske.net: Hamiltonu pol pozicija\nŠAMPION SIGURAN: Hamiltonu pol pozicija pred VN Štajerske!\nVozač Mercedesa Luis Hamilton osvojio je danas pol poziciju uoči trke Formule 1 za Veliku nagradu Štajerske.\nLuis Hamilton, vozač Mercedesa i aktuelni šampion Formule 1, ostvario je prvu pol poziciju ove sezone, pošto je imao najbolje vreme u kvalifikacijama za drugu trku posle duge pauze zbog koronavirusa. Hamilton je osvojio pol poziciju za Veliku nagradu Štajerske na stazi "Red Bul ring". ...


Olakšice za porodice sa troje i više dece: Smanjenje komunalija i do 50 odsto\nPorodicama koje imaju troje i više dece, s prebivalištem na teritoriji Novog Sada, odobreno je umanjenje računa komunalnih usluga za 30, 40 ili 50 odsto u 2018. godini, odlučeno je na poslednjoj sednici Skupštine grada.\nPravo na umanjenje ostvaruje se za komunalne usluge koje pružaju JKP „Novosadska toplana”, JKP „Vodovod i kanalizacija”, JKP „Čistoća” a koje naplaćuje JKP „Informatika” putem jedinstvenog mesečnog računa.\nZahtev treba podneti Gradskoj upravi za socijalnu i dečju zaštitu putem pisarnice Gradske uprave za opšte poslove, Žarka Zrenjanina 2, najkasnije do 25. januara. Uz zahtev treba priložiti fotokopiju lične karte, odnosno raseljeničke legitimacije podnosioca zahteva (to važi za one koji imaju boravište na Kosovu i Metohiji, a prijavljeno prebivalište u Novom Sadu), potvrdu o redovnom školovanju dece i račun objedinjene naplate za prethodni mesec.\nNadležna Gradska uprava službenim putem pribavlja izvod iz matične knjige rođenih za decu u porodici, potvrdu o prijavi prebivališta, odnosno boravišta za roditelje i punoletnu decu, kao i dokaz o redovnom izmirivanju obaveza u prethodnom periodu.\nTagovi: Porodice sa troje i više dece Novi Sad smanjenje komunalnih usluga


Vijesti - Opcija - Part 6\nNajozloglašeniji klanovi u regionu, "kavački" i "škaljarski", već godinama seju strah i trepet, a brutalne likvidacije i dilovanje droge postali su sinonimi su za pomenute kriminalne grupe. I dok se za njihovo delovanje najčešće vezuju dilovanje kokaina, malo je poznato da su primarne...\nBorba za kancelarski tron, s kojeg se Angela Merkel povlači posle 16 godina, postaje sve oštrija, a ne manjkaju ni udarci „ispod pojasa”, doskora nezamislivi na nemačkoj političkoj sceni. Prema poslednjim anketama, prerano otpisanim socijaldemokratama (SPD) predvođenim popularnim...\nAntivakcinaši u Pruhonjicama kraj Praga napali su češkog premijera Andreja Babiša na predizbornom mitingu i promociji njegove predizborne knjige i on je morao da se skloni u obližnju poslastičarnicu pošto su ga gađali jajima, a policija je uhapsila dvojicu izgrednika. „Bili su ovde iz...\nIzraelski ministar odbrane Beni Ganc (Benny Gantz) u četvrtak je upozorio da je njegova zemlja spremna da napadne Iran, objavljujući prijetnju Islamskoj Republici nakon napada dronom na naftni tanker na moru za koji je njegova zemlja optužila Teheran. Gancovi komentari dolaze u vrijeme dok...\nTajvan je glavni kandidat među eventualnim povodima za izbijanje novoga svjetskog rata. Ima tu sreću, ili nesreću, ovisno o motrištu, da je smješten kao pleksus na ionako neuralgičnom području zapadnog Pacifika, kamo je od preporoda Kine glavna linija blokovskih tenzija prenesena s Bliskog...\nDuže od mjesec dana nakon završenog drugog kruga predsjedničkih izbora u Peruu, konačno su poznati konačni rezultati. Pobijedio je kandidat radikalne ljevice Pedro Castillo. "Proglašavam predsjednikom Republike Josea Pedra Castilla Terronesa", rekao je predsjednik izbornog povjerenstva...\nU Norveškoj je u četvrtak obilježeno 10 godina od masakra u Oslu i na ostrvu Utoja, kada je antiimigrantski nastrojeni ekstremista Anders Bering Brejvik ubio 77 ljudi. Taj događaj se smatra najgorim činom nasilja u toj zemlji od Drugog svjetskog rata. Komemorativna ceremonija održana je...\nBivši američki predsjednik, republikanac George Bush mlađi je izjavio da mu se "srce slama" zbog toga što Afganistanci ostaju žrtve "brutalnih ljudi". Tako je u intervjuu za Deutsche Welle komentarisao odluku Sjedinjenih Američkih Država da povuče vojsku iz Afganistana. "Bojim se da...\nRuski predsjednik Vladimir Putin objavio je članak o Ukrajini, o odnosima Moskve i Kijeva, Donbasu, ali i o porijeklu ruskog i ukrajinskog naroda, odnosno o tome da su i Rusi i Ukrajinci jedan narod, jedna cjelina, kao i "da to nije plod nekakve konjukture, već njegovo lično ubjeđenje". Kako...\n„U borbi za ostvarivanje nacionalnih interesa naši neistomišljenici već godinama su dobro organizovani, finansirani i agresivno nastupaju u promociji sopstvene misije na Kapitol hilu na našu štetu”, kaže za „Politiku” profesorka Olga Ravasi (na fotografiji), predsednica...\nStrana 6 od 1022...3456789...


Guranje problema pod tepih | New Social Initiative - NSI\nVeć više od dve godine, Briselski dijalog je u rasulu i, nasuprot tome, bilo je dosta očekivanja od samita predsednika Tačija i Vučića u Vašingtonu 27. juna. Očekivanja na Kosovu bila su posebno velika zbog gotovo jedne decenije primenjivanja pristupa „guranja pod tepih“ u naporima koje je predvodila EU za normalizaciju odnosa između Kosova i Srbije. Iako su neki sporazumi iz Briselskog dijaloga nesumnjivo i pozitivno poboljšali svakodnevni život građana, proces je prevideo ključna pitanja u središtu spora između dve zemlje. Za razliku od EU, SAD su izričito rekle da normalizacija znači uzajamno priznavanje.\nMeđutim, samit nikada nije održan, a sada je već pitanje spekulacija da li bi on doveo do bilo kakvog napretka ili stvaranja neophodnog trenutka koji bi potencijalno mogao dovesti do nekog oblika prihvatanja statusa Kosova od strane Srbije, što je, takođe, bivši nemački ministar spoljnih poslova Sigmar Gabrijel rekao 2018. godine. Samit nije uspeo, jer je 24. juna Specijalno tužilaštvo odlučilo da izađe u javnost sa vestima da je pre dva meseca, 24. aprila, podiglo optužnicu sa deset tačaka za razmatranje Specijalnih komora Kosova (SKK) protiv predsednika Kosova, gospodina Hašima Tačija, i lidera Kosovske demokratske stranke (PDK) i bivšeg predsedavajućeg Skupštine Kosova, gospodina Kadrija Veseljija, za zločine protiv čovečnosti i ratne zločine.\nKako se navodi u saopštenju, „Specijalni tužilac je smatrao da je potrebno da objavi ovo obaveštenje o optužbama zbog ponovljenih napora Hašima Tačija i Kadrija Veseljija da opstruišu i podrivaju rad Specijalnih komora.“ Štaviše, u najavi se govori o „tajnoj kampanji za poništavanje zakona kojim je stvoren sud“, što postavlja važno pitanje: Kada je specijalni tužilac saznao za navodnu „tajnu kampanju“? Ako to nazovemo kampanjom, podrazumeva da se ona događa već neko vreme, pa zašto onda to nije objavljeno ranije, ili barem 24. aprila, već se čekalo dok predsednik Tači ne krene u SAD? Pojedini na Kosovu su ovo videli kao zlonamerni plan, koji je imao za cilj ne samo da spreči sastanak 27. juna, već i da osramoti i kosovsko rukovodstvo, kao i rukovodstvo SAD-a, a posebno ambasadora Grenela.\nVreme objavljivanja izazvalo je žustre reakcije i rasprave na Kosovu i verovatno je sud i (sudski) proces otvorilo kritikama zbog politizacije. Neki su doveli u pitanje motiv koji stoji iza trenutka objavljivanja optužnice, uključujući to ako je reč o politički sračunatoj nameri da se sabotiraju sastanak 27. juna i posrednički napori Kosova i Srbije od strane SAD-a. Diskusija o ovom aspektu podrazumevala je postojanje neke vrste „borbe za teritoriju“ između SAD-a i EU, s tim da je potonja navodno nezadovoljna što će upravo SAD doneti neku vrstu promene postojećeg statusa kvo. Lokalni mediji na Kosovu izvestili su da je visoki predstavnik Borelj izjavio da EU ne bi bila globalni akter kada ne bi mogla da reši pitanje Kosova.\nPristup EU prema Balkanu, koji je ponekad sporno pitanje u transatlantskim odnosima, nije nov. Mark Veler, jedan od stručnjaka koji su prisustvovali mirovnoj konferenciji u Rambujeu, objašnjava da je „izbor francuskog dvorca za razgovore, umesto američke vazduhoplovne baze u Ohaju, trebalo da simbolizuje sposobnost Evropljana da razreše stvari u sopstvenom dvorištu.“ Međutim, izazovi koje je EU imala tokom devedesetih godina u vezi sa regionom, uglavnom nedostatak koherentnog pristupa i sposobnosti da se govori jednim glasom, i dalje postoje, posebno u vezi sa Kosovom.\nČitajući javne izjave kosovskog rukovodstva, čini se da je ono što je postalo jasno, posebno nakon što je Evropska komisija efektivno izgubila kontrolu nad dijalogom, to da, za neke, promena statusa kvo u odnosu Kosovo-Srbija nije – blago rečeno – prioritet u čije bi postizanje bili spremni da ulože politički kapital. Drugim rečima, neki moćni igrači u EU nisu ni voljni da istinski stvore potreban pritisak za rešavanje kosovskog pitanja niti žele da to drugi urade.\nČinjenica da građani Kosova već više od decenije ostaju jedini koji su ostali van procesa liberalizacije viza, uprkos potvrdama Evropske komisije da su svi uslovi bili ispunjeni, važan je dokaz ne samo nivoa prioriteta Kosova u EU, već i toga kako neke države članice u suštini gledaju na ovu državu. Ironija situacije je da su Specijalne komore Kosova u osnovi kosovska institucija – koju finansira EU i deluje u Hagu / Holandiji izvan bilo kakvog uticaja sa Kosova – ipak, glavni razlog koji se navodi za nastavak izolacije je vladavina prava. Viši zvaničnici iz EU, kao i država članica, insistirali su da odobravanje zakona za Specijalne komore Kosova predstavlja osnovni uslov za liberalizaciju viza, a to je bila veoma važna motivacija za mnoge članove Skupštine Kosova, kao i vladu koja je podržala stvaranje Specijalnih komora.\nPercepcije političkih kalkulacija u radu pravosuđa nikada ne mogu biti dobar znak za pravdu ili vladavinu prava, čak i ako su samo percepcije. Vreme objavljivanja nenamerno je napravilo određenu štetu kredibilitetu institucije Specijalnih komora Kosova i Kancelarije specijalnog tužioca. Shodno tome, rasprave o toj najavi usredsređene su na sve drugo, osim na navodne žrtve iz podnesene optužnice. To nije u redu i to ne služi pravdi.\n(Autor je trenutno doktorski kandidat za politiku i međunarodne odnose na Univerzitetu u Dablinu (DCU) i viši istraživač Kosovskog centra za bezbednosne studije (KCSS))\nMark Veler (1999) „Konferencija o Kosovu u Rambujeu“ Međunarodna pitanja, 75 (2), str. 211-251\nSaopštenje za javnost 11/07/2020\nSaopštenje za javnost 10/06/2020\nSaopštenje za javnost 04/06/2020


Otac Sava: Rešenje je obilaznica oko zaštićene zone manastira\nIguman manastira Visoki Dečani Sava Janjić saopštio je da bi zaobilazni put oko specijalne zaštićene zone manastira omogućio nastavak radova na auto-putu Dečani-Plav. Radovi na izgradnji puta nisu nastavljeni jutros, kako je ranije najavio predsednik opštine Dečani.\nIlustracija (Printskrin Fejsbuk Sava Janjić)\nIguman Visokih Dečana je na svom Fejsbuku predstavio mapu obilaznice oko manastira, navodeći da su tu ideju još 2014. godine podržali međunarodni predstavnici i tadašnji premijer, a sada predsednik Kosova Hašim Tači.\nOn je ukazao da je to jedino rešenje u okviru postojećeg Zakona o specijalnim zaštitnim zonama. Iguman manastira Visoki Dečani je naglasio da manastir nikada nije bio protiv izgradnje puta, ali da, kao ni međunarodni predstavnici, nije mogao da podrži kršenje Zakona o posebnim zaštićenim zonama.\n"Optužiti manastir da izgradnja puta zavisi od nas je besmislica", napisao je iguman Dečana.\nJanjić je ukazao da je reč o zakonu koji je usvojila skupština Kosova i da lokalne institucije treba da rade na njegovom sprovođenju, a ne na njegovom kršenju.\nRadovi na izgradnji magistralnog puta Dečani-Peć kroz zaštićenu zonu manastira Visoki Dečani jutros nisu nastavljeni, objavila je agencija Srna, podsećajući da je gradonačelnik opštine Dečani Baškim Ramosaj u petak, 14. avgusta, najavio da će radovi biti nastavljeni i da odluka o obustavi radova, doneta na predlog premijera Avdulaha Hotija, važi do ponedeljka.\nRamosaj je na Fejsbuku napisao da Hoti mora da obezbedi rešenje posle obustave radova na izgradnji puta Dečani-Plav.\n"Država mora obezbediti rešenje za katastrofu koju je stvorila u Dečanu", napisao je Ramosaj.\nRadovi su obustavljeni posle intervencije bratstva Visokih Dečana i Raško-prizrenske eparhije da se njihovim izvođenjem u zaštićenoj zoni Visoki Dečani ugrožava stabilnost crkve i manastirske imovine koja je pod zaštitom Uneska.\n21.01.2021 U Kuršumlijskom Domu zdravlja vakcinacija građana sa Kosova (386)\n21.01.2021 U srpskim sredinama na Kosovu 16 novoobolelih (242)\n21.01.2021 Milion evra za nadoknadu štete od poplava (225)\n21.01.2021 Na Kosovu još sedam preminulih i 296 zaraženih (173)\nJanuar 2021 11 (301)


Misija i vizija banke\nMi gradimo naš uspeh na tri stuba:\nNaša misija je da budemo na usluzi klijentima kako stanovništva, tako i privrede i opštinama, svojom kompletnom ponudom visoko kvalitetnih finansijskih usluga. Usklađena i najnovija praksa u upravljanju naše Banke omogućava da iskoristimo svoj potencijal, da poslujemo na transparentan i mudar način i da primenjujemo proaktivan pristup inovacijama. Merila našeg uspeha predstavljaju kontinuirano povećanje vrednosti za akcionare i rast profitabilnosti naše Banke.\nPoznavanje lokalnih i regionalnih tržišta\nNaša konkurentna prednost počiva na kvalitetu naših raznovrsnih usluga i na poverenju naših klijenata. Mi smo posvećeni izgradnji društva koje unapređuje ljudske odnose, štiti okolinu i stvara jednake šanse za osobe sa posebnim potrebama. Oslanjamo se na profesionalne sposobnosti i posvećenost naših zaposlenih, čiji uspeh cenimo kroz konkurentnu nadoknadu na osnovu pojedinačnih rezultata i čiji rad motivišemo kroz individualni program profesionalnog razvoja.\nSavesna izgradnja izuzetnih odnosa sa klijentima\nNastojimo da postanemo vodeća univerzalna banka u Srbiji kroz dinamičan rast, efikasno korporativno upravljanje i snažnu posvećenost društvenoj odgovornosti. Naša misija i vizija su u skladu sa Misijom i Vizijom naše matične banke - OTP Bank Plc, Budimpešta i čitavom OTP banka grupom


Trninić: U Željeznicama RS-a 600 radnika manje – Biznis.ba\nTrninić: U Željeznicama RS-a 600 radnika manje\nobjavljeno 04. dec 2018. u 15:25 4. dec 2018.\nMinistar saobraćaja i veza Republike Srpske (RS) Neđo Trninić potvrdio je danas da je u proteklom periodu broj zaposlenih u Željeznicama RS-a smanjen za 603 radnika.\nTokom razgovora u Banjoj Luci sa delegacijom Svjetske banke, koju je predvodio Sajmon Elis, vođa infrastrukturnih programa Svjetske banke za jugoistočnu Evropu, Trninić je kazao da su za 2.250 radnika izmirena sva dugovanja nastala u ranijim periodima, da su prema 269 radnika djelimično izmirene obaveze i da će se ovaj proces nastaviti i u narednom periodu.\nDodao je da će Željeznice RS-a nakon mnogo vremena ispuniti svoj godišnji plan rada, saopćeno je iz entitetskog Ministarstva saobraćaja i veza.\nTrninić je istakao i da je podrška Svjetske banke ključna u ovom procesu, te da je potrebno nastaviti restrukturiranje i modernizaciju Željeznica RS-a kako bi se preduzeće dovelo u stanje solventnosti.\nDelegacija Svjetske banke je ocijenila da je implementacija restrukturiranja Željeznica zadovoljavajuća.\nPredstavili su i regionalni projekt „Program za omogućavanje trgovine i transporta“, čiji je cilj unapređenje trgovine i transporta među zemljama zapadnog Balkana, kao i drugim Evropskim zemljama.\nNa kraju juna ove godine u Željeznicama RS-a je bilo zaposleno 2.686 radnika, 12 posto manje nego lani, a u tom preduzeću planiraju da do kraja godine broj zaposlenih svedu na 2.500.


ПОЧЕЛА КАМПАЊА "СРБИЈА НИКАД У НАТО" - Јадовно 1941. - КУЛТУРА СЈЕЋАЊА\nPOČELA KAMPANjA „SRBIJA NIKAD U NATO“\nSrpski sabor "Zavetnici" počeo je danas kampanju "Srbija nikad u NATO" potpisivanjem peticije u svim gradovima protiv ulaska države u Alijansu.\nSrpski sabor „Zavetnici“ počeo je danas kampanju „Srbija nikad u NATO“ potpisivanjem peticije u svim gradovima protiv ulaska države u Alijansu.\nPredstavnici ove organizacije pozvali su državno rukovodstvo Srbije da odustane od puta evroatlantskih integracija.\nMilica Đurđević iz „Zavetnika“ rekla je Srni da će ova akcija zvanično trajati do 9. maja – Dana pobjede nad fašizmom, ali da će biti nastavljena sve do trenutka kada vlasti ne odustanu od puta Srbije ka evroatlantskim integracijama.\n„Odlučili smo se na ovaj korak, jer smatramo da je Srbija pred vratima NATO pakta potpisivanjem Individualnog akcionog plana (IPAP), čime je postala gotovo neformalna članica NATO“, rekla je Đurđevićeva.\nOna je podsjetila da se na današnji dan Srbija sjeća svojih nevino stradalih žrtava u NATO bombardovanju i da nema pravo da ih zaboravi.\n„Srpski narod dobro zna šta je Srbija doživela 1999. godine i da se još nismo oporavili, jer smo tada gađani osiromašenim uranijumom i kasetnim bombama, zbog čega i dan danas narod oboleva od najtežih bolesti“, kaže Đurđevićeva.\nOna smatra da će ova peticija pokazati volju građana, a, prema svim istraživanjima, više od 70 odsto građana je protiv ulaska Srbije u NATO.\nU proglasu „Zavetnika“ svi građani se pozivaju da zajedno podignu glas protiv NATO okupacije Srbije i okupe se u odbrani srpskih nacionalnih interesa.\nIz ove organizacije navode da saradnja sa NATO, koji je izvršio agresiju na srpski narod i okupirao dio srpske teritorije, predstavlja amnestiranje svih zločina i razaranja.\n„Zavetnici“ ocjenjuju da će članstvo u NATO dovesti do geopolitičke destabilizacije Srbije i isključiti mogućnost ekonomske i političke saradnje sa Rusijom i zemljama koje se nalaze „na nišanu NATO“.\n„Mi ne želimo da saučestvujemo u okupaciji tuđih zemalja i prolivanju krvi nevinih žrtava širom sveta“, ističu „Zavetnici“.\nPovodom 16 godina od NATO agresije, aktivisti „Zavetnika“ dijelili su danas u Knez Mihailovoj ulici u Beogradu letke protiv pristupanja Srbije u NATO i držali slike žrtava NATO bombardovanja, među kojima i djece.


Lideri EU bez dogovora o otvaranju pregovora sa Albanijom i S. Makedonijom - European Western Balkans\nAutor Agencije 18. 10. 2019.\nBRISEL – Lideri EU prekinuli su rano jutros razgovore bez sporazuma o tome da se pokrenu pregovori sa Albanijom i Severnom Makedonijom za članstvo u Uniji, a dogovoreno je da se odluka o tome donese do kraja oktobra.\nEvropski savet je kasnije u toku dana saopštio da će ovo pitanje ponovo biti razmatrano pre samita EU-Zapadni Balkan u Zagrebu, koji je zakazan za maj sledeće godine.\nSkoplje i Tirana očekvali su da na samitu dobiju zeleno svetlo za početak pregovora o pridruživanju EU, ali Evropska komisija insistirala je da budu ispunjeni svi kriterijumi, prenosi AP.\n“Nismo napravili zaključak o tome danas, ali sutra ćemo nastaviti da raspravljamo o tome”, izjavila je finski premijer Anti Rine, čija država trenutno predsedava EU.\nUpitan o šansi da se pronađe kompromis, on je kazao da nije siguran da je to moguće, ali da se nada da je moguće postići sporazum.\nLideri evropskih institucija Donald Tusk, Žan Klod Junker, Ursula fon der Lajen i David Sasoli ocenili su ovu odluku kao “istorijsku grešku”, dok je predsedavajući Spoljnopolitičkog odbora Evropskog parlamenta Dejvid Mekalister u saopštenju napisao da je ovo “tužan dan za Evropu”.\nSastanak makedonskog političkog vođstva zakazan je za nedelju popodne.\nAlbanijaEmanuel MakronEvropski savetFrancuskaSeverna Makedonija\nIgor Bandović novi direktor Beogradskog centra za bezbednosnu politiku\nServer: Nisam siguran da će sve zemlje regiona ući u NATO


Od 1. januara građani mogu da se prijave za turističke vaučere - Infobrif\nOd 1. januara građani mogu da se prijave za turističke vaučere\nObjavljeno 26.12.2018. u 11:49\nOd 1. januara naredne godine građani će moći da se prijave za „novi krug“ turističkih vaučera, najavio je danas ministar trgovine, turizma i telekomunikacija Rasim Ljajić.\nMinistar je za TV Pink rekao da kada bi ministarstvo imalo više sredstava u budžetu, a obzirom na zainteresovanost građana, bilo bi od 130.000 do 150.000 vaučera.\nOn je podsetio da je u prvoj godini odobreno 14.000 vaučera, da je ta brojka danas 100.000, a da su „mnogi pravili cirkus“ kada je ta akcija počela.\nLjajić kaže da je ugostiteljima za ovu godinu isplaćeno više od 96.000 vaučera i podsetio da su prijave za ugostitelje za narednu godinu počele 17. decembra, a da će za dva dana biti istaknuta prva lista „hotelijera“ kojima je odobreno korišćenje ovog vida podsticaja.\nMinistar je najavio da će od 1. januara, građani, penzioneri i svi oni koji imaju pravo da dobiju vaučere, od tog datuma moći da se jave za ovaj vid podsticaja za boravak u turističkim centrima.\nGovoreći o radu svog ministarstva, Ljajić kaže da su sve pare koje su imali i potrošlili, što kako je ocenio, znači da je ministarstvo dobro planiralo raspodelu sredstava.\nPlanulo i novih 60.000 vaučera: Za samo četiri dana…\nLjajić je rekao da ministarstvo nema toliko sredstava koliko ima zahteva za različitim projektima, a budžet resornog ministarstva će u narednoj godini biti 750 miliona dinara, koliko je iznosio i za ovu godinu.\nOcenjuje da će naredna turistička godina biti uspešnija od od ove.\nLjajić je rekao da je Srbija do sada imala pet velikih turističkih destinacija koje su donosile 55 odsto turističkog prometa (Beograd, Novi sad, Kopaonik, Zlatibor i Vrnjačka banja).\n„Tih pet destinacija su bile apsolutno destinacije koje su odskalakle na sve druge. Mi smo ove godine dobili dve nove destinacije, prvi put Sokobanja nam je ušla u prvih pet top destinacija, potisnula je Novi Sad. Ta destinacija postaje vrlo ozbiljna“, kaže Ljajić.\nNiš će ove godine, kaže, imati više od 100.000 turista.\n„Ovih sedam destinacija već čine oko 62 odsto turističkog prometa. Za dve godine ćemo dobiti tri, ubeđen sam u to, velike turističke destinacije, imaćemo top 10 destinacija“, kaže ministar i navodi da će se spisku od sedam destinacija pridružiti Divčibare, Palić i Donje Podunavlje.\nPrijaveRasim LjajićTuristički vaučeriVaučeri\nOtkrivena trihineloza u Srbiji, preduzete hitne mere (FOTO)\nIstraživanje Evropske komisije: Manje od polovine Srba je za EU\nNovosti: Stiže novih 60.000 vaučera, da se nadomesti manji broj kineskih turista


Kapaciteti lokalnih samouprava za sprovođenje rodne ravnopravosti - Ozon Media\nSremska Mitrovica – U ponedeljak, 18. aprila, pokrajinski sekretar za međuregionalnu saradnju i lokalnu samoupravu mr sci. dr Tomislav Stantić, prisustvovaće predstavljanju rezultata Istraživanja o kapacitetima lokalnih\nsamouprava i mehanizama za rodnu ravnopravnost za sprovođenje politike\nrodne ravnopravosti u opštinama Vojvodine.\nIstraživanje je sprovedeno tokom marta 2011. godine u svih 45 vojvođanskih opština, u organizaciji Centra za podršku ženama i Zavoda za ravnopravnost polova uz finansijsku pomoć Ambasade Kraljevine Norveške.\nCilj Projekta je da raznovrsnim aktivnostima unapredi kapacitete opštinskih tela za rodnu ravnopravnost, tamo gde ona postoje, odnosno da se podstakne i ubrza njihovo formiranje tamo gde mehanizmi još uvek ne postoje.\nSamo Istraživanje je sprovedeno sa ciljem da dokumentuje razvijenost i dosadašnje aktivnosti mehanizama za rodnu ravnopravnost u opštinama Vojvodine kao i da identifikuje kapacitete opština za sprovođenje politike rodne ravnopravnosti na lokalnom nivou.\nNova biološka laboratorija u bolnici


Ambasador SAD Entoni Godfri: Ne planiram da srpskim liderima držim lekcije - Infobrif\nAmbasador SAD Entoni Godfri: Ne planiram da srpskim liderima držim lekcije\nObjavljeno 3.11.2019. u 08:49 poslednja izmena 3.11.2019. u 08:44\nNovoimenovani američki ambasador u Srbiji Entoni Godfri izjavio je da ne planira da srpskim liderima drži lekcije, već da se nada otvorenom dijalogu, a poručio je da se američki stav o Kosovu nije promenio i da SAD žele sporazum Beograda i Prištine koji se „u idealnim okolnostima“ zasniva na uzajamnom priznavanju.\n„Ne planiram da sa srpskim liderima imam pristup kao da ću da im držim lekcije. Nadam se otvorenom dijalogu, a kada bude potrebno da im kažem nezgodne stvari, reći ću ih direktno, u privatnim razgovorima, koliko god je to moguće, jer je na taj način diplomatski rad najefikasniji“, rekao je Godfri za Politiku.\n„Nešto što će biti dogovoreno na lokalu i što će trajati dugo, jer je to važno za regionalnu stabilnost“, rekao je Godfri.\nNa pitanje da li je za Vašington ideja o prekrajanju granica uopšte na stolu i da li misli na priznanje nezavisnosti on je rekao da je važno da se dodje do suštinskih razgovora.\n„Ovde bih morao da citiram Metjua Palmera koji kaže da o ovom pitanju nema crvenih linija, niti blanko podrške. To je dobar način da se objasni kako Vašington pristupa ovom pitanju. Nećemo da definišemo način na koji dve strane, Beograd i Priština, treba da dođu do rešenja“, rekao je Godfri.\nPrema njegovim rečima, „takse, kampanja povlačenja priznanja nezavisnosti, sve su to važni izazovi“.\nHaos na Kupusijadi u Futogu: U masovnoj tuči povređena petorica mladića\nFond PIO upozorio na lažne ponude penzionerima


Покушај рехабилитације викара усташке војске - Јадовно 1941. - КУЛТУРА СЈЕЋАЊА\nMinistar za rad, zapošljavanje, boračka i socijalna pitanja Srbije Aleksandar Vulin poručio je, povodom izložbe o hrvatskom nadbiskupu Alojziju Stepincu u Evropskom parlamentu, da je nečuveno da se u jednoj evropskoj instituciji vrši pokušaj rehabilitacije osuđenog ratnog zločinca.\nVulin je najavio da će Ministarstvo oštro protestovati i zatražiti od Evropskog parlamenta da omogući prostor da se pokaže i istina o žrtvama ustaškog režima, prenose beogradski mediji.\n“Ako ima mesta za pokušaj rehabilitacije vikara ustaške vojske, onda mora biti mesta za istinu o žrtavama ustaškog režima”, rekao je Vulin novinarima u Beogradu.\nOn je podsjetio da je Stepinac osuđen za ratne zločine, naglasivši da ne može da zamisli da bi i jedan drugi osuđenik za ratne zločine mogao da dobije prostor za rehabilitaciju u nekoj evropskoj instituciji.\n“To je strašna uvreda za sve žrtve ustaškog režima. Ako ima mesta za rehabilitaciju ustaškog vikara, onda se pitam, gde je mesto žrtvama ustaške vojske i ustaške države”, naveo je Vulin.\nU Evropskom parlamentu u Briselu juče je otvorena izložba o kontroverznom nadbiskupu Alojziju Stepincu, koju je organizovala hrvatski poslanik u tom parlamentu Marijana Petir.


RTCG - Radio Televizija Crne Gore - Nacionalni javni servis :: Region :: Vučić i Tači na panel diskusiji u Minhenu\nRSE [ Objavio: O.Z. ]\nRAZGOVORALI O DIJALOGU 16. 02. 2019. 19:58 >> 19:30 6\nRAZGOVORALI O DIJALOGU\nPresjednik Srbije Aleksandar Vučić izjavio je, na minhenskoj bezbjednosnoj konferenciji, da je dijalog Prištine i Beograda u "pat pozicii" jer Priština "želi da dobije sve, a da mi izgubimo sve", navodeći da je Beograd spreman za nalaženje kompromisnog rješenja.\n"Zar mislite li da će se tako desiti", upitao je Vučić, pominjući nastojanje Prištine da dobije sve, na panelu "Bezbjednost u jugoistočnoj Evropi - dva koraka naprijed, jedan nazad?", na kojem je učestvovao i kosovski predsjednik Hašim Tači, prenosi Radio Slobodna Evropa (RSE).\nKazao je i da se Srbija suočava sa novom pregovaračkom platformom vlade u Prištini koja je, prema njegovoj ocjeni, "platforma protiv dijaloga".\n"U platformi se kaže da Kosovo mora da očuva teritorijalni integritet koji je nedjeljiv, a da će Srbija morati da prizna nezavisnost i da će da formiraju novi tribunal za Srbe i Srbiju koji bi sudio za zločine na Kosovu. Još jednom pitam zašto smo onda uopšte dio dijaloga? Zašto im treba Srbija, ako oni odlučuju o svemu i čekaju samo naš potpis? Da li zaista mislite da će se stvari tako odigrati (...) Želimo da nastavimo dijalog i daćemo sve od sebe da dostignemo kompromis. To neće biti kapitulacija jedne strane, u ovom slučaju srpske. Ako žele da nastave istinski dijalog, mi smo na raspolaganju", poručio je Vučić.\nTači: Ukinuti takse i nastaviti dijalog\nPredsjednik Kosova Hašim Tači ocijenio je na panelu da je zamrznuti konflikt nazadovanje za Kosovo, i da je zato od presudnog značaja da se nađe kreativno rješenje kako bi se jednom za svagda izgradio mir, i koje bi obezbijedilo međusobno priznanje Srbije i Kosova, i članstvo Kosova u UN.\n"Što prije ukinemo takse to će dati priliku za dijalog, i nikome to ne bi trebalo da daje izgovor za zaustavljanje dijaloga", poručio je Tači, dodajući međudim da je Priština uvela takse isprovocirana blokiranjem članstva u Unesku i Interpolu.\nKazao je da u Briselskom sporazumu stoji da Srbije ne bi smjela da blokira članstvo Kosova u međunarodnim organizacijama, što je, međutim, Vučić demantovao. On je dao Tačiju primjerak Briselskog sporazuma na engleskom jeziku, uz poruku da u njemu neće naći da to piše.\nTači je rekao i da je istina da se Priština Briselskog sporazuma obavezala da formira ZSO, ali je ponovio da se to mora sprovesti u skladu sa Ustavom Kosova, te da je "nesporazum u tome što Vučić ne razumije da je Kosovo suverena zemlja, koju je priznalo 116 država."\nDodao je, međutim, da je svjestan da priznanje Srbije ne bi bilo poklon, i da rješenje mora da bude kompromis. Podsjetio je da se dijalog sprovodi pod pokroviteljstvom EU, uz veliki podršku SAD, kao i da ima indicija da bi Rusija mogla da podrži dogovor Beograda i Prištine, što bi značilo "globalno priznanje".\nSrbija za poštovanje Dejtona\n12. 09. 2019. 18\nSrbija godišnje izgubi grad veličine Kikinde\n"Bojkot izbora otežaće pregovore s Prištinom"\n01. 09. 2019. 1


Motivi ubistva tinejdžera u Bijeljini još nepoznati, nema očevidaca ubistva\nUbistvo 15-godišnjeg dječaka u Bijeljini izvršio je maloljetnik od 17 godina iz ovog grada koji je uhapšen, a o motivima se još ništa ne zna, rekao je načelnik bijeljinskog Centra javne bezbjednosti (CJB) Žarko Ćosić.\nNa vanrednoj konferenciji za novinare Ćosić je rekao da je pronađen i pištolj kojim je izvršeno ubistvo oko 13 časova u dvorištu Osnovne škole “Knez Ivo od Semberije”, te da je počinilac ubistva uhapšen u 15.30.\n“U toku je kriminalistička obrada uhapšenog i uzimanje izjava od više lica, kao i pretresi stanova u Bijeljini”, naveo je Ćosić.\nIdentifikacijom je utvrđeno da je žrtva 15-godišnji učenik osnovne škole, javlja Srna.\nĆosić je pozvao sve građane, naročito roditelje, da vatreno oružje, ukoliko ga posjeduju u kući, obezbijede kako bi bilo van domašaja djece, ističući da se na taj način izbjegavaju katastrofalne posljedice poput izgubljenog života 15-godišnjaka u Bijeljini.


Zvaničnici Srbije i SAD o zajedničkoj vojnoj vežbi\nTanjug 1. aprila 2021. 23:42\nVAŠINGTON – Ambasadori Marko Đurić i Entoni Godfri, zajedno sa predstavnicima ministarstava odrane Srbije i SAD, razgovarali su juče o predstojećoj zajedničkoj vežbi pripadnika vazduhoplovih snaga dve zemlje i saradnji u oblastima medicine, inženjerije i logistike.\nĐurić je istakao zadovoljstvo konstruktivnim onlajn sastankom na kome su dogovoreni detalji o predstojećoj zajedničkoj vežbi pripadnika oružanih snaga SAD i Srbije.\n„Produktivni sastanci danas između Minstarstva odbrane SAD i visokih zvaničnika Ministarstva odbrane i Vojske Srbije. Kontinuirani bilateralni dijalog na svim nivoima je ključ za dalje širenje naše vojne saradnje“, napisao je Đurić na Tviteru.\nĐurić je poručio da su na onlajn sastanku učestvovali načelnik Generalštaba Vojske Srbije, general Milan Mojsilović, i zamenica pomoćnika državnog sekretara SAD za odbranu Lora Kuper.\n„General Mojsilović i doktor Kuper su na današnjem sastanku razgovarali o predstojećoj združenoj vazduhoplovnoj vežbi. Radujemo se i budućim prilikama da se pripadnici vojske Srbije i SAD okupe na značajnoj obuci i u oblastima poput medicine, inženjerije i logistike“, objavila je ambasada Srbije u SAD na svom zvaničnom Tviter nalogu.\nMerkel, Makron i Zelenski pozvali Rusiju da povuče vojsku\n„Procurile“ mejl adrese pristalica Navaljnog\nNeizvesna vakcinacija u Madridu sledeće nedelje, manjak vak\nSudija traži da se SB UN obavesti o nehapšenju radikala\nOstavke u muzeju Aušvic zbog politike\nItalija ublažava ograničenja od 26. aprila


Javno preduzeće Srbijašume modernizovalo je i proširilo svoju mehanizaciju preuzimanjem četiri najmodernija Volvo kamiona sa specijalnim nadgradnjama i dve šumarske prikolice.\nJavno preduzeće Srbijašume modernizovalo je i proširilo svoju mehanizaciju preuzimanjem četiri najmodernija Volvo kamiona sa specijalnim nadgradnjama i dve šumarske prikolice. Kupac se odlučio za Volvo FMX 6x4, vozila koja se odlično ponašaju u ekstremnim uslovima eksploatacije, dok su šumarske prikolice i nadgradnje proizvod kompanije Palfinger Srbija.\nNa nove Volvo kamione za JP Srbijašume, korisne nosivosti 14.500 kg, montirana je šumarska platforma dužine 6.600 mm za transport trupaca s aluminijskim ExTe stubovima (šticama) E6. Na tri kamiona montirane su Palfinger Epsilon šumarske dizalice M12Z83 maksimalnog dohvata 8,3 m. To su šumarske dizalice najnovije generacije, modernog dizajna koje se odlikuju efikasnim i dugovečnim eksploatacionim vekom, između ostalog i zbog KTL lakiranja - posebnog postupka lakiranja kataforezom koji Palfinger dizalicama daje dodatnu otpornost na koroziju. Jedna od značajnijih prednosti ovih šumarskih dizalica je što su sve hidraulične cevi „skrivene" unutar grane dizalice tako da su zaštićene od svih vrsta mehaničkih oštećenja.\nNovi Volvo-Palfinger „ansambli" će se koristiti za transport drvnih sortimenata na području šumskih gazdinstva Loznica, Kruševac, Kučevo i Kuršumlija. Javno preduzeće Srbijašume gazduje šumama i šumskim zemljištem na površini od 892.598 hektara. U cilju zaštite životne sredine, Srbijašume redovno organizuju akcije pošumljavanja, čiščenja i uređivanja zaštićenih prirodnih područja i zaštite šuma od požara i drugih elementarnih nepogoda. To javno preduzeće u proseku godišnje proizvede oko milion i 300.000 kubika drvnih sortimenata. Značajan deo tehničkog i prostornog drveta ubuduće se prevoziti Volvo kamionima s Palfinger nadgradnjama.


Povodom podrške usvajanju Zakona o tajnim dosijeima, 21.04.2012\nObjavio CEAS 21 april 2012 .\nU Beogradu je 21.04.2012. održan okrugli sto Centra za evroatlantske studije (CEAS) “O preporukama Evropskog parlamenta iz Rezolucije O napretku Srbije u procesu njenih evropskih integracija - Podrška usvajanju zakona o otvaranju tajnih dosijea». EP je pozvao vlasti u Srbiji da „nastave sa naporima da eliminišu nasleđe komunističkih tajnih službi, kao korak u procesu demokratizacije Srbije“ i podsetio na značaj dalje reforme sektora bezbednosti, jačanje parlamentarnog nadzora i kontrole nad službama bezbednosti, kao i na značaj otvaranja nacionalnih arhiva. Podršku organizatoru i učesnicima skupa pružio je u svom pozdravnom pismu izvestilac EP za Srbiju Jelko Kacin.) Na skupu su, između ostalih, učestvovali: Vesna Rakić Vodinelić, Branka Prpa, Sonja Biserko, Milan Antonijević, Vukašin Obradović, Dejan Milenković, Miljenko Dereta, Lazar Stojanović, pomoćnik Zaštitnika građana Luka Glušac i zamenik Poverenika za dostupnost informacija i zaštitu podataka ličnosti Aleksandar Resanović. Iako su pozvani i predstavnici svih parlamentarnih stranaka, odazvali su se samo Vuk Drašković, predsednik SPO i potpredsednik LDP Ivan Andrić.\nUčesnici skupa složili su se da je Srbiji potreban zakon kojim će se regulisati otvaranje tajnih dosijea svih službi bezbednosti. Rešenja u zakonu bi trebalo da budu stručna, pravedna i ostvariva. Zakon mora štiti ljudska prava žrtava represije ali i onih koji su je sprovodili. Zakon moraju da prate akti kojima se reguliše čuvanje arhivske građe.


Povećati broj policajaca na istočnoj granici BiH zbog migranata\nNaslovnica BiH Povećati broj policajaca na istočnoj granici BiH zbog migranata\nČlanovi Operativnog štaba za pitanje migracija u BiH danas su na sastanku u Sarajevu razmatrali aktuelnu migrantsku i sigurnosnu situaciju te hitne mjere koje će se poduzimati u narednom periodu kako bi se smanjio priliv ilegalnih migranata te uspostavila bolja kontrola nad migrantima koji već borave u BiH.\nMinistar sigurnosti BiH Dragan Mektić, koji je predsjedavao Operativnim štabom, kazao je da je zaštita granice najveći prioritet, te je zatraženo od sigurnosnih agencija koje pružaju ispomoć Graničnoj policiji BiH slanje dodatnog broja policijskih službenika na istočnu granicu BiH, odakle dolazi i najveći broj ilegalnih migranata.\nNaglašeno je da je u novootvoreni prihvatni centar Ušivak kod Sarajeva već smješteno 370 osoba, a sutra će biti stavljen u funkciju i prihvatni centar u krugu fabrike Bira u Bihaću.\nDanašnjem sastanku prisustvovali su i policijski komesari iz Unsko-sanskog i Sarajevskog kantona – Mujo Koričić i Mevludin Halilović, koji su upoznali prisutne sa trenutnom sigurnosnom situacijom na području ovih kantona, te je razgovarano o zajedničkim mjerama koje će se poduzimati u narednom periodu, saopćeno je iz Ministarstva sigurnosti BiH.\nPrethodni članakProstor nekadašnje Bire novi migracioni centar u Bihaću\nSljedeći članakZavršena sjednica Vlade Federacije BiH